
o4t  udvide 
vor  horisont  . . . 


af  Præsident  David  O.  McKay 


Et  af  mine  yndlingsemner,  som  jeg  ofte  har  diskuteret 
med  ungdommen,  er  »Vejen  til  lykke  gennem  udvidelse  af 
vor  horisont«. 

Vort  emne  antyder,  at  vejen  til  lykke  ligger  i  at  udvide 
sin  horisont. 

Horisont  betyder  noget,  der  er  afgrænset  af  iagttagelse 
eller  erfaring.  Geografisk  er  vor  horisont  afgrænset  ved 
grænserne  for  vort  fysiske  syn,  men  de  andre  horisonter, 
som  vi  her  skal  drøfte,  er  indeni  os,  kun  begrænset  af  vore 
forestillingsevners  begrænsning.  Det  er  disse  personlige  er- 
faringer og  iagttagelser,  som  bidrager  enten  til  vor  glæde 
eller  til  vor  ulykke. 

Vi  har  alle  været  på  landet  og  har  frydet  os,  når  vi 
påbegyndte  en  udflugt  for  at  klatre  op  ad  bakkerne.  Når 
vi  kom  til  foden  af  bakken  og  klatrede  opad,  kunne  vi  se, 
hvad  vi  regnede  med  var  toppen.  Det  var  vor  afgrænsede 
horisont,  og  så  klatrede  vi  videre  over  stok  og  sten,  be- 
undrede en  yndig  blomst  her,  en  ualmindelig  busk  der,  og 
hvert  øjeblik  vendte  vi  os  om  for  at  beskue  sceneriet  under 
os.  Vi  var  forbavsede,  når  vi  kom  til  den  første  afsats, 
som  vi  troede  var  toppen,  og  fandt  ud  af,  at  det  slet  ikke 
var  toppen.  Der  var  stadig  bakker  foran  os,  men  når  vi 
vendte  os  om,  var  vor  udsigt  endnu  mere  imponerende  end 
den  havde  været  ved  foden  af  bakken.  Og  så  begyndte  vi 
med  let  hjerte  og  større  iver  at  klatre  op  til  næste  afsats. 
En  klatren  til,  tænkte  vi,  og  så  vil  vi  være  på  toppen.  Atter 
blev  vi  overraskede  over  at  se  »bakker  titte  op  over  bak- 
ker«, men  endnu  engang  blev  vor  horisont  mere  udvidet. 
Hvor  ensartede  gaderne  så  ud  nede  i  den  gamle  by!  Hvor 
dalen  fik  et  nyt  udseende,  og  de  bugtende  vandløb  lignede 
sølvtråde,  der  strakte  sig  gennem  dalen.  Vi  kan  ikke  standse 
nu;  endnu  engang  klatrer  vi,  og  vi  fortsætter,  indtil  vi  til 
sidst  når  bakketoppen.  Det  er  blot  en  dagligdags  oplevelse 
af,  hvad  Alexander  Pope  så  smukt  har  udtrykt  således: 
»Bakker  titter  over  bakker,  og  alpetoppe  rejser  sig  over 
alpetoppe!«  (Essays  on  Criticism). 

Nogle  af  jer  har  været  i  Alperne  og  har  mønstret  disse 
vidunderlige  alpetoppe,  og  der  har  I  time  efter  time  og 
måske  dag  efter  dag  oplevet,  hvad  det  betyder  at  få  hori- 
sonterne mere  og  mere  udvidet. 

Men  der  er  altfor  mange  af  os,  der  er  tilfredse  med  at 
blive  i  intelligensens  og  åndens  slumkvarterer.  Alt  for 
mange  af  os  søger  efter  lykke  i  nydelsens  soliøse  omgivel- 
ser. 

Og  derfor  beder  jeg  jer,  unge  mænd  og  kvinder,  om  nu 
at  begynde  at  klatre  op  ad  de  intellektuelle  og  åndelige 
bakker,  som  jeg  tror  vil  føre  til  lykke.  Lad  os  udvide  vore 
horisonter  og  begynde  at  klatre. 


Den  første  bakke  vi  stiger  op  ad,  vil  jeg  kalde  Sjælens 
Frihed.  Der  kan  ikke  findes  lykke  uden  handlefrihed.  Hvis 
sjælen  føler  sig  indskrænket,  plaget  eller  slavebundet  af 
nogen  eller  noget,  kan  der  ikke  være  virkelig  fremgang. 
Det  er  derfor  nogle  af  nationerne  i  dag  er  forkerte  og  en 
dag  i  fremtiden  vil  være  nødt  til  at  forandre  deres  politik. 
Det  er  Guds  mening,  at  menneskene  skal  være  frie. 

Vi  vender  os  omkring  på  bakken  Sjælens  Frihed  og  ser 
et  udstrakt  syn.  Indeni  os  er  der  en  følelse  af  styrke  og 
tillid.  Der  er  håb,  der  er  opmuntring.  Vi  er  uafhængige,  og 
vi  kan  gøre  det  bedste  ud  af  vort  liv. 

JVlen  der  ligger  en  anden  bakke  foran  os,  og  jeg  tror,  at 
den  bakke  er  mere  ujævn.  Der  er  flere  klipper.  Der  er  flere 
sten,  som  ruller,  når  vi  træder  på  dem.  Vi  kan  af  og  til 
snuble.  Vi  kan  skrabe  vore  knæ  og  vore  hænder,  fordi  det 
er  ikke  nogen  let  opstigning.  Vi  nærmer  os  højen  Sejr. 

Når  vi  klatrer  op  ad  den,  får  vi  bevidstheden  om  selv- 
beherskelse, som  er  lige  så  vigtig  som  sjælens  frihed.  Se 
langt  derned,  hvor  intelligensens  stråler  ikke  trænger  igen- 
nem, hvor  moralens  solskin  sjældent  ses,  og  se  hvorledes 
folket  kravler.  Mange  —  altfor  mange  —  enten  vil  eller 
kan  ikke  komme  ud  af  slumkvartererne  for  at  nå  denne 
høj,  hvorfra  vi  udvider  vor  horisont.  Resultatet  er,  at  deres 
søgen  efter  lykke  er  forgæves.  De  griber  efter  stoffet,  og 
det  bliver  til  aske. 

Dét  er  betydningsfuldt,  at  det  var  på  Fristelsens  Bjerg,  at 
Kristus  vandt  sejr  over  fristeren  og  råbte:  »Vig  bort,  Sa- 
tan! thi  der  står  skrevet:  Du  skal  tilbede  Herren  din  Gud 
og  tjene  ham  alene.«  (Mat.  4:10). 

Men  vi  må  klatre  opad.  Den  næste  høj  fører  til  en  bedre 
lykke  i  livet.  Indtil  nu  har  vi  omgåedes  hinanden,  drenge 
og  piger  sammen.  De,  som  gjorde  nogle  af  de  dårlige  ting 
til  deres  mål  i  livet,  er  naturligvis  ikke  rede  til  at  gå  videre. 
De  bliver  på  Nydelsens  plan,  fordi  arbejdet  med  at  stige 
opad  er  for  stort,  altfor  stort.  Men  de  af  os,  som  har  været 
sammen,  har  studeret  hinanden  og  fundet  ud  af,  hvem  vi 
passer  sammen  med  og  hvem  der  har  bidraget  til  det  bed- 
ste i  vort  liv  — ■  de  drenge  som  finder  de  piger,  som  inspi- 
rerer dem  til  at  gøre  deres  bedste,  og  de  piger,  som  får 
drengene  til  at  føle  »Jeg  vil  gerne  gå  fremad,  jeg  vil  gerne 
blive  dig  værdig«  —  det  er  de  piger,  hvis  selskab  I  bør 
søge;  og  I  piger,  det  er  de  drenge,  som  er  værdige  til  jeres 
kammeratskab,  til  jeres  kærlighed.  Det  er  ikke  dem,  der 
har  en  lav  tænkemåde.  Deres  mål  er  ikke  blot  at  opleve 
sensation,  som  ethvert  dyr  kan  kende.  Deres  baller  og  de- 
res selskaber  og  deres  sammenkomster  og  deres  musik  er 
altsammen  kun  et  middel  til  målet,  og  de  ser  fremad  mod 
den  næste  opstigning  —  bjerget  Flid. 

Her  vælger  hver  enkelt  sit  erhverv.  Højen  er  svær  at 
stige  op  ad,  men  han  har  overvundet  nogle  af  disse  ting 
i  sin  ungdom,  og  han  er  rede  nu  til  at  overvinde  næsten 
enhver  vanskelighed.  Naturlgvis  vil  det  blive  hårdt  at  få 
en  uddannelse.  Det  vil  kræve  tilpasning.  Det  vil  være  nød- 
vendigt, at  han  nægter  sig  selv  nogle  fornøjelser,  men  han 
er  allerede  blevet  herre  over  sig  selv  fysisk,  og  han  kan 
blive  herre  over  sig  selv  intellektuelt.  Han  vælger  et  er- 
hverv og  begynder  at  tænke  på  at  bygge  et  hjem  for  den 
yndige  pige,  som  har  inspireret  ham.  Han  søger  den  store 
lykke,  som  kommer  af  at  bidrage  til  andres  lykke  og  til 
styrkelse  af  nationen.  Sammen  bygge  parret  på  højen 
Flid.  Ved  at  bygge  et  hjem  op  sammen,  deler  de  lykken 
med  hinanden.  Ægtemanden  er  lykkeligst,  når  hans  søde 
hustru,  hans  elskede,  er  lykkelig;  og  hun  er  lykkeligst,  når 
han  har  fremgang.  De  er  begge  lykkeligst,  når  det  går 
børnene  godt.  Når  alt  kommer  til  alt,  ligger  den  allerstør- 
ste lykke  i  at  opdrage  og  elske  en  flok  børn.  Alt  andet 
må  indtage  andenpladsen  for  de  unge  mænd  og  unge  pi- 
ger, som  gør  vore  hjem  lykkelige.  Denne  erfaring  findes  på 
højen  Flid. 

»Alperne«  rejser  sig  stadig  foran  os,  når  vi  nærmer  os 
højen  Påskønnelse.  Måske  bor  vi  i  en  hytte.  Vi  læser  om  de 
formuer,  som  folk  betaler  for  malerier,  og  på  vor  væg 
hænger  blot  et  udklip  fra  en  kalender,  men  på  det  tids- 
punkt har  vi  lært  at  skønne  på  Guds  gaver,  og  de  smukke- 
ste billeder  i  verden  ligger  foran  os. 

Vi  vender  os  bort  og  ser  på  vor  udvidede  horisont,  og 
vi  kan  varme  os  sammen  i  den  strålende  solnedgang,  som 
er  vores.  Den  tilhører  ingen  andre  mere  end  den  tilhører 
os. 

Påskønnelse  kan  ikke  opnås  uden  at  klatre.  Den  findes 
ikke  i  de  slumkvarterer,  hvor  der  hersker  nydelse,  dorsk- 
hed og  dovenskab  og  umådeholdenhed,  drikkeri  og  ryg- 
ning, og  hvor  man  prøver  på  at  få  en  eller  anden  fysisk 
stimulans  i  stedet  for  lykke.  Tænk  på  det.  I  kan  ikke  gøre 
det.  I  vil  aldrig  blive  tilfreds  med  det.  Læs  livets  bog,  og  I 
vil  få  rigelige  beviser  på  værdien  og  sandheden  af  Visdoms- 
ordet.  Hold  øjnene  åbne  og  se  livet  dernede  i  skyggerne, 
især  oppe  fra  de  høje  bakker  Flid  og  Påskønnelse. 


Men  lad  os  fortsætte  vor  rejse  opad.  Hånd  i  hånd  klatrer 
vi  sammen  op  ad  den  sidste  bakke  og  når  toppen  —  højen 
Tjeneste. 

Når  vi  begynder  den  sidste  opstigning  og  ser  vor  udvi- 
dede horisont,  bliver  vi  os  den  overbevisning  bevidst,  at 
sand  lykke  findes  i  Frelserens  paradoksale  udtalelse:  ». . . 
den,  som  har  mistet  sit  liv  for  min  skyld,  skal  bjærge  det.« 
(Matt.  10:39).  Vort  liv  er  sammenfiltret  med  andres  liv,  og 
vi  er  lykkeligst,  når  vi  bidrager  til  deres  lykke. 

».  .  .  tjen  hverandre  i  kærlighed!«  (Gal.  5:13),  skriver 
apostlen,  og  Jesus  opsummerer  det: 

».  .  .  Du  skal  elske  Herren  din  Gud  af  hele  dit  hjerte, 
af  hele  din  sjæl  og  af  hele  dit  sind. 

Dette  er  det  største  og  første  bud. 

Der  er  et  andet,  som  er  dette  ligt:  Du  skal  elske  din  næ- 
ste som  dig  selv. 

På  disse  to  bud  hviler  hele  loven  og  profeterne.«  (Matt. 
22:37—40). 

Der  er  folk,  som  erklærer,  at  et  sådant  ideal  blot  er 
teoretisk,  de  kalder  det  uigennemførligt!  Hvorfor  ikke 
prøve  det?  En  prøve  gennem  anvendelse  vil  bevise  dets 
gennemførlighed.  Lad  verdens  nationer,  som  i  dag  stiger 
ned  fra  fremgangens  høje  og  glider  ned  i  den  dyriske  ny- 
delses slumkvarterer  og  rendestene,  snærre  ad  idealerne, 
hvis  de  vil,  men  lige  så  sikkert  som  at  Gud  har  givet  os 
åbenbaringen  om  livet,  således  vil  vi  finde  en  overvælden- 
de lykke,  når  vi  klatrer  op  ad  højen  Tjeneste. 

Gud  velsigne  jer  unge  mænd  og  kvinder  under  jeres 
rejse  på  lykkens  vej  gennem  udvidede  og  bredere  horison- 
ter. Jeg  tror  at  disse  trin  er  sunde:  først  »Sjælens  frihed«, 
dernæst  som  nummer  to  »Sejr«  gennem  selvbeherskelse, 
nummer  tre  »Flid«  og  hjemmet,  nummer  fire  »Påskøn- 
nelse« og  nummer  fem  »Tjeneste«  —  villighed  og  evne  til 
at  tjene.  Gud  hjælpe  os  som  repræsentanter  for  Kirken, 
for  vore  hjem  og  som  mænd,  der  holder  Guds  præstedøm- 
me, til  at  foregå  med  det  rette  eksempel  for  verden  og  på 
den  måde  bringe  lykke  til  den. 

I  de  sidste  par  år  har  der  været  en  stadig  vok- 
sende tendens  mod  det  uanstændige,  det  umoralske, 
et  forsøg  på  at  nedbryde  kristendommens  moral- 
love, at  sænke  rettænkende  folks  modstand  i  for- 
hold til  disse  ting.  Vi  kan  ikke  gå  en  tur  ned  ad 
gaden  i  vore  byer  uden  at  se  pornografisk  litteratur 
udstillet  —  billeder,  som  drager  vort  sind  fra  rene 
og  ædle  tanker  ned  på  et  lavere  plan.  Man  kan  kun 
se  meget  få  film,  som  ikke  er  uanstændige  og  de- 
moraliserende. Virkningen  på  de  unge  mennesker 
er  foruroligende,  ja,  ikke  blot  på  de  unge,  men 
også  på  andre. 

Kirken  har  altid  taget  et  meget  bestemt  stand- 
punkt til  disse  ting,  men  mange  har  en  tendens  til 


at  mene,  at  hvis  det  er  rigtigt  for  størstedelen  af 
folk,  er  det  rigtigt  for  os.  Sandhed  en  sandhed, 
ret  er  ret  og  forkert  er  forkert  —  uanset  hvor  mange 
eller  hvor  få  der  støtter  det.  Fordi  de  fleste  støt- 
ter en  forkert  skik  og  den  bliver  populær,  bliver  den 
ikke  rigtig. 

Hermed  gengives  den  udtalelse,  som  det  Første 
Præsidentskab  har  fremsat  om  pornografi,  offent- 
liggjort i  Church  News  den  26.  februar  1966  og  også 
trykt  i  andre  af  Kirkens  udgivelser,  og  jeg  beder, 
at  vi  vil  tænke  alvorligt  over  disse  ting  og  støtte 
vore  ledere  på  enhver  måde  i  denne  retning. 

R.  Earl  Sorenson,  missionspræsident 

Det  første  præsident- 
skabs udtalelse 
om  pornografi 


Spredningen  af  pornografiske  billeder,  bøger,  tids- 
skrifter og  film  i  næsten  hvert  eneste  land  har  nu 
nået  en  foruroligende  højde. 

Dens  skadelige  virkning  på  moralreglerne  er  blevet 
så  alvorlig,  at  alle  tænkende  mennesker  må  forene 
sig  for  at  bekæmpe  den. 

Økonomisk  interesserede  folk,  som  kræver  »ret  til 
at  sælge  hvad  folk  vil  købe«,  handler  med  deres 
tvivlsomme  varer  uden  at  tage  hensyn  til  konse- 
kvenserne. 

Salget  af  smudslitteratur,  fremvisningen  af  slibrige 
film,  udsendelse  af  forkastelige  TV-programmer  og 
udbredelsen  af  umoralsk  materiale  gennem  andre 
metoder,  er  blevet  så  anstødeligt  ,at  anstændige  bor- 
gere ikke  længere  kan  tie. 

Selv  hjemmets  hellighed  bliver  krænket,  når  post- 
ordreforretninger påtvinger  drenge  og  piger,  hvoraf 
mange  er  i  en  særlig  modtagelig  alder,  og  hvis 
navne  de  listigt  skaffer  sig  til  deres  nedrige  formål, 
deres  nedbrydende  varer. 

Disse  forretningsfolk  synes  ikke  at  bekymre  sig 
om  folkets  moral,  heller  ikke  om  samfundets  vel- 
færd som  helhed,  det  samfund,  som  uundgåeligt  må 
lide  gennem  de  forbrydelser  og  den  korruption,  som 
altid  bliver  resultatet  af  en  sænkning  af  reglerne  for 
anstændighed. 

Vi  er  uforanderligt  imod  seksuel  umoralitet  og 
al  slags  uanstændighed.  Vi  proklamerer  i  de  stærkest 
mulige  vendinger  imod  de  onde  og  syndige  planer 
hos  mennesker,  som  vil  forråde  dydige  mænd  og 
kvinder,  lokke  dem  til  tanker  og  handlinger,  som 
fører  til  slethed,  sænkning  af  reglerne  for  et  rent 
liv  og  ødelæggelse  af  hjemmene. 

Vi  kalder  på  Kirkens  medlemmer  og  alle  andre 
rettænkende  mennesker,  så  de  kan  slutte  sig  til  os 
i  en  modsat  bevægelse  for  at  bekæmpe  pornografi, 


hvor  den  findes,  enten  i  bøger  og  tidsskrifter,  på 
lærredet  eller  i  materiale,  der  sendes  gennem  post- 
væsenet. 

Vi  opfordrer  også  indtrængende  lovgiverne  og  ci- 
vile myndigheder  i  alle  stater  og  lande  til  at  gøre 
alt  hvad  der  står  i  deres  magt  for  at  holde  dette 
ødelæggende  onde  i  tømme. 

Lokale  så  vel  som  forbundsmæssige  processer 
vil  måske  være  nødvendige  for  at  dæmme  op  for 
denne  strøm,  og  dog  vil  en  sådan  aktion  kun  kom- 
me, hvis  en  vakt  vælgermasse  viser  sine  følelser. 

Det  synes  utroligt,  at  valgte  embedsmænd  kan 
være  så  vildledt,  at  de  tror,  at  de  handler  i  folkets 
interesser,  når  de  tillader  denne  nedværdigende  til- 
stand at  fortsætte. 

Mindretalsgrupper,  som  søger  økonomisk  vinding 
på  bekostning  af  en  tavs  flerstalsgruppe,  burde  ikke 
have  tilladelse  til  at  bringe  udstrakt  tragedie  over 
andre,  fordi  der  ikke  højlydt  gives  udtryk  til  for- 
svar for  anstændigheden. 

Enhver  fader  og  moder  bør  vækkes  mod  faren, 
og  bør  kræve  en  øjeblikkelig  standsning  af  denne 
afskyelige  last. 

Sign. 

DAVID  O.  McKAY 

HUGH  B.  BROWN 

N.  ELDON  TANNER 

JOSEPH    FIELDING    SMITH 

THORPE  B.   ISAACSON 

Det   Første   Præsidentskab 

BEHOVET    FOR 
JBW    PROFET 


af  LeGrand  Richards  af  De  Tolvs  Råd. 

Tale  ved  Generalkonferencen  i  Salt  Lake  City,  oktober  1965 


Mit  hjerte  er  fuldt  af  taknemmelighed  overfor  min  Fa- 
der i  himlen  for  det  privilegium  at  kunne  overvære  denne 
store  konference  sammen  med  jer,  mine  brødre  og  søstre, 
og  dem,  som  har  overværet  de  andre  møder  under  denne 
konference.  Og  jeg  har  frydet  mig  over  vidnesbyrdene  og 
budskaberne  fra  alle  mine  brødre,  som  har  talt  før  mig, 
og  især  den  mesterlige  tale,  som  Præsident  McKay  holdt 
i  går  morges.  Jeg  synes,  at  det  var  intet  mindre  end  et 
mirakel.  De  af  os,  som  er  kommet  i  nær  kontakt  med  ham 
og  ved  hvor  vanskeligt  det  i  nogen  tid  har  været  for  ham 
at  udtrykke  sig,  og  har  hørt  ham  her,  ved,  at  det  ikke 
kunne  have  været  andet  end  Herrens  velsignelse. 

Jeg  er  taknemmelig  overfor  alle  I  gode  mennesker  for 
den  oplevelse  jeg  har  haft  med  så  mange  af  jer,  medens 
jeg  har  arbejdet  sammen  med  jer  i  Kirken,  når  jeg  har 
været  i  jeres  stave  og  i  jeres  missioner.  Jeg  sidder  her  på 
forhøjningen,  og  jeg  har  en  lykkelig  følelse  i  mit  hjerte,  når 
jeg  ser  ned  ad  rækkerne  og  jeg  får  øje  på  jer  og  husker  på 
de  oplevelser  vi  har  haft  sammen.  Det  er  vidunderligt,  og 
jeg  takker  Gud  for  jeres  tro  og  jeres  trofasthed.  Tænk  blot 
på  den  kraft,  der  er  repræsenteret  ved  dette  møde  i  dag 
med  alle  de  vidunderlige  ledere  fra  missionerne  og  stavene 
og  warderne,  når  I  er  samlet  her  ved  denne  store  kon- 
ference. Og  jeg  takker  jer,  således  som  jeg  ved,  at  også 
brødrene  gør  det,  for  jeres  bønner  for  os  Generalautorite- 
ter. Og  vi  beder  for  jer  og  takker  Gud  for  jer  og  for  jeres 
kærlighed  og  for  jeres  støtte. 

Medens  jeg  prøvede  på  at  tænke  over,  hvad  jeg  kunne 
sige  ved  denne  konference,  tænkte  jeg  på  en  artikel,  som 
jeg  læste  for  kort  tid  siden  i  et  af  landets  store  tidsskrif- 
ter, skrevet  af  chefredaktøren  under  titlen  »Bibelens  kamp«. 
Hele  artiklen  handlede  om  hvorledes  kirkerne  svigter  det, 
som  kirkerne  burde  gøre  i  verden  idag,  og  jeg  tror  jeg  lige 
vil  læse  tre  sætninger  fra  denne  artikel: 

»Man  føler  religiøs  rastløshed,  hvor  som  helst  man  går. 
De  store  trossamfund,  som  længe  har  været  stille  og  rolige, 
er  pludselig  grebet  af  forstyrrelse,«  og  så  tilføjer  han: 
»Mange  protestantiske  ledere  tror,  at  kirken  ikke  vil  over- 
leve, således  som  den  er.«  (T.  George  Harris,  Look,  27.  juli 
1965,  p.   17). 

Tænk  blot  på  det!  Så  tænkte  jeg  på,  hvad  broder  Ben- 
son,  som  nylig  er  vendt  hjem  fra  Europa,  fortalte  os  un- 


der vort  møde  i  templet  i  onsdags,  at  i  det  land  kommer 
kun  tre  procent  af  folket  i  kirkerne.  Hvilken  mangel  på 
tro! 

Så  tænkte  jeg  på  apostlen  Pauli  ord,  da  han  sagde,  at  der 
ville  komme  strenge  tider:  »Det  skal  du  vide,  at  i  de  sid- 
ste dage  skal  der  komme  strenge  tider. 

Thi  menneskene  vil  blive  egenkærlige,  pengekære,  pra- 
lende, hovmodige,  spottelystne,  ulydige  mod  forældre,, 
utaknemmelige,  ufromme  . . .«  (2.  Tim.  3:1 — 2). 

Og  så  spurgte  jeg  mig  selv,  stillet  overfor  sådanne  erklæ- 
ringer: Hvad  er  midlet  til  at  råde  bod  herpå?  Og  jeg  er 
kommet  til  at  tænke  på,  at  der  kun  er  ét  middel,  og  det 
er  en  levende  profets  røst.  Jeg  takker  Gud,  at  vi  tror  på 
en  levende  profet,  at  vi  har  en  levende  profet  til  at  vejlede 
os  i  disse  sidste  dage. 

Der  er  mange  tænkende  mennesker  i  verden  i  dag  i  re- 
ligiøse kredse,  som  tror,  at  vi  har  brug  for  en  profets  røst. 
Jeg  husker,  at  da  jeg  var  nede  i  de  sydlige  stater  som  mis- 
sionær, var  der  en  artikel  i  The  Atlanta  Constitution,  den 
største  avis  i  de  sydlige  stater,  som  refererede  en  metodist- 
konference, hvor  biskop  Ainsworth  diskuterede  de  forhold, 
der  fandtes  i  kirkerne  med  hensyn  til  de  alarmerende  til- 
stande, som  findes  i  dag,  og  opfordrede  indtrængende  kir- 
kerne og  folk  af  alle  trosretninger  til  at  foretage  et  kors- 
tog for  at  redde  civilisationen  fra  moralsk  forfald;  og  så 
tilføjede  biskoppen: 

»Aldrig  i  hele  nationens  historie  har  der  været  mere  be- 
hov for  en  Guds  profets  advarende  røst,  end  der  er  idag.« 
(27.  november  1936). 

Det  er  vidunderligt,  hvis  folk  begynder  at  blive  klar  over, 
at  der  er  behov  for  en  advarende  røst  fra  en  Guds  profet. 
En  anden  artikel  fandtes  i  Beds  and  Herts  Saturday  Tele- 
graph (Luton,  England)  kort  før  dette,  hvori  pastor  James 
A.  Sutherland  diskuterede  behovet  for  en  profet,  og  jeg  vil 
gerne  læse  for  jer,  hvad  han  sagde: 

»Vi  erkender  alle,  at  der  må  gøres  noget,  for  i  øjeblikket 
er  vi  i  knibe.  Hvor  vore  jordiske  ledere  vakler,  driver  vore 
folk  afsted  og  dør.  Vi  kan  ikke  glemme,  at  når  man  sætter 
en  blind  til  at  lede  en  blind,  er  der  chancer  for,  at  de  begge 
ender  i  grøften.  Da  en  diktator  kan  lades  ude  af  betragt- 
ning, HVAD  SA  MED  EN  PROFET? 

Profeten  er  aldrig  kaldet  af  sig  selv.  Det  er  godt  at  holde 
sig  dette  for  øje.  Heller  ikke  bliver  han  valgt  af  sine  med- 
mennesker. Han  er  altid  sendt  fra  himlen.  Og  dog  er  jeg 
opmuntret  ved  den  tanke,  at  han  har  en  vis  evne  til  at 
vise  sig  på  det  rigtige  tidspunkt.  Da  det  forholder  sig  så- 
dan, hælder  jeg  til  den  tro,  at  vor  Profet  sikkert  vil  være 
ved  at  være  parat  til  os.  Lad  os  ikke  glemme  det,  og  lad 
os  håbe  og  bede  til,  at  han  vil  komme.  Menneskene  har 
en  gammel  vane  med  at  hilse  den  sande  profet  velkom- 
men med  sten.  Vi  behøver  ikke  blive  forbavsede,  hvis  en 
gammeldags  velkomst  venter  vore  dages  profet.  Ingen  kan 
sige,  hvornår  en  sådan  profet  vil  komme,  men  at  vi  har 
brug  for  ham,  derom  er  der  ingen  tvivl.«  (18.  november 
1930). 

Er  det  ikke  vidunderligt  at  tænke  på,  at  åndelige  ledere 
er  ved  at  begynde  at  erkende  deres  forsømmelse,  og  at  de 
har  brug  for  levende  profeters  ord,  således  som  den  gamle 
Amos  sagde:  »Nej!  Den  Herre  Herren  gør  intet  uden  at 
have  åbenbaret  sin  hemmelighed  for  sine  tjenere,  profe- 
terne.« (Amos  3:7). 

En  anden  artikel,  som  fandtes  i  The  Atlanta  Journal, 
medens  jeg  var  i  Sydstaterne,  citerede  biskop  Warren  A. 
Chandler  fra  Metodistkirken.  Han  diskuterede  den  deka- 
dente tilstand  i  den  kristne  verden  og  sagde:  »Hele  ver- 
den, især  vort  eget  land,  trænger  til  en  genoplivelse  af  ægte 
religion.« 

Efter  at  have  diskuteret  dette  behov,  sagde  han:  »Vi 
trænger  til,  at  der  atter  viser  sig  nogle  profeter,  sendt  fra 
Gud.«   (9.  august  1936). 

Jeg  synes  det  er  vidunderligt,  at  disse  mænd  erkender, 
at  de  ikke  har,  hvad  der  er  nødvendigt! 

En  anden  artikel  fandtes  i  Alabama  Christian  Advocate, 
medens  jeg  var  i  Sydstaterne,  under  titlen  »Råbet  efter 
profeter«,  og  jeg  vil  gerne  læse  følgende: 

O,  frygtsomme  Kristi  Kirke, 

hør  op  med  at  tælle  din  gevinst  og  dine  tab, 
Fremtiden,  som  er  i  fare,  kalder 

med  røsten  fra  en  million  kors! 
Råber  på  trofaste  profeter  og  seere, 

som  kan  rejse  sig  og  profetere  — 
For  at  oplyse  et  svigtende  syn  påny, 

for  at  et  folk  uden  syner  ikke  skal  dø. 
Vore  synder  er  mangfoldige,  vort  behov  er  smerteligt; 

o,  Profet,  vis  os  listen  — 
Tag  endnu  engang  Guds  vægtskåle  op, 

og   vej   sjælens   ting. 
Peg  ikke  alene  på  patriarkerne 

efter  den  ledelse  vi  har  brug  for  idag  — 
De  Gamles  Ruller  værner  vi  om, 

men  Profeterne  må  lede  os  på  vej. 

(Marchalll  Wingfield,  6.  august  1936,kursiv  tilføjet). 

En  anden  udtalelse  kom  fra  en  af  Metodistkirkens  le- 
dere, Dr.  John  Lidgett,  og  lyder  som  følger: 

»Det  er  uden  tvivl  sandt,  at  vi  behøver  en  genoplivelse 
af  religionen,  men  en  sådan  genoplivelse  kan  ikke  være 
menneskegjort.  Den  må  gives  af  Gud.  Vi  må  bede  for  den, 
arbejde  for  den,  men  det  alene  vil  ikke  gøre  den  mulig. 
Den  må  komme  fra  Gud.« 

Som  allerede  antydet  vil  en  gammeldags  velkomst  vente 
den  sande  profet,  når  han  bliver  sendt.  Denne  tanke  ud- 
trykkes også  i  Giovanni  Paponis  Life  of  Christ  med  føl- 
gende ord: 

»Alle  de  profeter,  som  har  talt  på  jorden,  blev  forhånet 
af  mennesker,  og  mennesker  vil  forhåne  dem,  som  vil 
komme.  Vi  kan  genkende  profeter  derved,  at  de,  smurt 
med  mudder  og  dækket  med  skam,  går  omkring  blandt 


menneskene,  med  strålende  ansigt,  og  taler  ud  om,  hvad  del- 
er i  deres  hjerter.  Intet  mudder  kan  lukke  munden  på  dem, 
som  må  tale.  Selv  om  den  egensindige  profet  bliver  dræbt, 
kan  de  ikke  bringe  ham  til  tavshed.  Hans  røst,  mange- 
doblet ved  ekkoet  af  hans  død,  vil  blive  hørt  på  alle  sprog 
og  gennm  alle  århundrederne.«   (1923  ed.,  p.  93). 

Det  er  de  sidste  dages  helliges  mission  og  privilegium 
og  ansvar  at  bære  vidne  til  hele  verden,  at  himlens  Gud 
har  oprejst  en  profet  i  vore  dage  for  at  indvarsle  sin 
Søns,  Jesu  Kristi  gengivne  evangelium,  og  det  er  vort  an- 
svar at  frembære  dette  budskab. 

Der  er  i  dag  blevet  henvist  til  Peters  ord,  hvor  han  siger: 

».-..  og  han  må  sende  den  Kristus,  som  var  bestemt  for 
jer,  nemlig  Jesus,  hvem  himmelen  skal  huse  indtil  genop- 
rettelsestiderne,  da  alt  skal  blive  genoprettet,  som  Gud  har 
talt  om  gennem  sine  hellige  profeters  mund  fra  fordums 
tid.«  (Ap.  Gern.  3:20—22). 

Jeg  spørger  jer,  og  jeg  spørger  verden:  Hvorledes  kan 
der  blive  en  genoprettelse  af  alle  ting,  som  der  er  talt  om 
gennem  alle  de  hellige  profeters  mund  fra  fordums  tid, 
uden  en  levende  profet  på  jorden,  til  hvem  en  sådan  gen- 
oprettelse kan  blive  overdraget  ved  himlens  kræfter,  fordi 
intet  menneske,  ingen  Guds  profet,  nogensinde  er  sendt 
af  sig  selv?  Han  må  kaldes  og  sendes  af  vor  Fader  i  him- 
len. 

Da  Moroni,  den  profet,  som  levede  på  det  amerikanske 
fastland  fire  hundrede  år  efter  Frelserens  død,  besøgte 
Profeten  Joseph  Smith  som  et  sendebud  fra  himlen,  som 
et  opstandent  væsen,  besøgte  han  ham  tre  gange  i  løbet  af 
natten  og  igen  den  næste  morgen.  Joseph  var  den  gang  kun 
sytten  år  gammel,  og  Moroni  fortalte  ham,  at  hans  navn 
skulle  blive  kendt  for  godt  og  ondt  blandt  alle  nationer 
og  stammer  og  folk,  og  at  hans  navn  skulle  blive  omtalt 
for  både  godt  og  ondt  blandt  alle  mennesker. 

Vi  synger  »Priser  Profeten,  som  skued  Jehova!  Jesus 
har  salvet  den  herlige  Seer«,  medens  verden  har  fordømt 
ham  som  en  falsk  profet,  indtil  de  til  sidst  slog  ham  ihjel 
tilligemed  hans  broder  Hyrum.  Han  sagde,  at  han  følte  sig 
omtrent  som  Apostlen  Paulus,  da  han  forsvarede  sig  foran 
kong  Agrippa,  og  jeg  læser  hans  vidnesbyrd: 

»Jeg  havde  virkelig  set  et  lys,  og  midt  i  det  lys  så  jeg 
to  personer,  og  de  talte  virkelig  til  mig,  og  selv  om  jeg  blev 
hadet  og  forfulgt,  fordi  jeg  sagde,  at  jeg  havde  set  et  syn, 
var  dét  alligevel  sandt;  og  medens  de  forfulgte  og  smædede 
mig  og  talte  allehånde  ondt  om  mig,  uforskyldt,  fordi  jeg 
sagde  det,  følte  jeg  mig  drevet  til  at  sige  i  mit  hjerte: 
Hvorfor  forfølge  mig,  fordi  jeg  siger  sandheden?  Jeg  har 
virkelig  set  et  syn,  og  hvem  er  jeg,  at  jeg  kan  modstå 
Gud?  Og  hvorfor  tænker  verden  på  at  få  mig  til  at  for- 
nægte, hvad  jeg  virkelig  har  set?  Thi  jeg  havde  set  et 
syn;  jeg  vidste  det,  og  jeg  vidste,  at  Gud  vidste  det,  og 
jeg  kunne  ikke  fornægte  det,  og  jeg  vovede  heller  ikke  at 
gøre  det.  Thi  jeg  vidste  i  det  mindste,  at  ved  at  gøre  så, 
ville  jeg  forsynde  mig  imod  Gud  og  komme  under  for- 
dømmelse.« (Joseph  Smith,  2:25). 

Beviset  på,at  Joseph  Smith  var  en  Guds  profet,  ses  alle- 
vegne i  denne  Kirkes  store  organisation  og  dens  store 
resultater  og  præstationer.  Der  siges,  at  en  af  De  Forenede 
Staters  præsidenter  har  sagt,  at  det  var  den  største  orga- 
nisation i  verden  til  at  uddanne  mænd  og  kvinder.  Og  vi 
ved,  at  det  er  sandt.  Mennesker,  som  ikke  er  i  Kirken, 
har  endda  båret  vidnesbyrd  om  det,  og  ikke  alene  det, 
men  ligesom  broder  Miltom  R.  Hunter  og  biskop  Simp- 
son  netop  har  talt  om  det  vidnesbyrd,  som  Gud  planter  i 
millioners  hjerter,  som  allerede  har  båret  vidne,  er  der 
mange  af  dem,  som  er  gået  ind  til  deres  hvile.  Men  tusin- 
der som  I,  der  sidder  her  i  dag,  har  i  jeres  hjerter,  ved 

den  Helligånds  kraft,  plantet  et  vidnesbyrd  om,  at  Joseph 
Smith  var  en  sand  Guds  profet.  Og  det  er,  når  alt  kommer 
til  alt,  den  bedste  kundskab,  som  man  kan  få. 

Profeten  Joseph  Smith  har  givet  verden  mere  åbenbaret 
sandhed  end  nogen  anden  profet,  som  nogensinde  har 
levet  her  på  jorden,  bortset  fra  vor  Herre  Kristus,  og  ingen 
optegnelser  vi  har  i  dag,  har  bevist  det  modsatte. 

Mange  tænkende  mennesker,  som  ikke  er  medlemmer 
af  Kirken,  har  erkendt,  at  Joseph  Smith  var  en  gåde  og 
har  spekuleret  på,  hvor  denne  magt  kom  fra.  En  skribent  i 
New  York  Herald,  som  havde  besøgt  Profeten  Joseph  Smith 
i  1842,  offentliggjorde  følgende: 

»Joseph  Smith  er  utvivlsomt  en  af  de  største  personlig- 
heder i  vor  generation.  Han  viser  lige  så  meget  talent,  origi- 
nalitet og  moralsk  mod  som  Muhammed,  Odin  eller  andre 
af  de  store  ånder,  som  hidtil  har  forårsaget  revolutioner  i 
tidligere  tidsaldre  .  .  .  Medens  moderne  filosofi,  som  ikke 
tror  på  andet  end  hvad  man  kan  røre  ved,  spredes  over  de 
atlantiske  lande,  skaber  Joseph  Smith  et  åndeligt  system, 
også  forbundet  med  moral  og  flid,  som  måske  kan  foran- 
dre racens  skæbne  ...  Vi  ønsker  i  sandhed  en  eller  anden 
sådan  profet  til  at  sætte  folks  sind  i  gang  og  få  hold  på 
det  —  og  standse  den  strøm  af  materialisme,  som  styrter 
verden  ind  i  vantro,  umoralitet,  tøjlesløshed  og  forbry- 
delse.« (Citeret  af  George  Q.  Cannon,  Life  of  Joseph  Smith 
the  Prophet,  1958  ed.,  p.  345). 

Det  er  en  profet,  en  profets  røst,  som  verden  har  behov 
for  i  dag. 

I  husker  den  udtalelse,  der  findes  i  bogen  Figures  of  the 
Past  af  Josiah  Quincy,  hvor  han  siger: 

»Det  er  på  ingen  måde  usandsynligt,  at  en  eller  anden 
fremtidig  bog,  til  brug  for  endnu  ufødte  slægter,  vil  inde- 
holde et  spørgsmål  omtrent  som  dette:  Hvilken  historisk 
amerikaner  i  det  nittende  århundrede  har  øvet  den  mæg- 
tigste indflydelse  på  sine  landsmænds  skæbne?  Og  det  er 
på  ingen  måde  umuligt,  at  svaret  på  dette  spørgsmål  kan 
skrives  således:  Joseph  Smith,  mormonprofeten.  Og  svaret 
kan,  selv  om  det  synes  absurd  for  de  fleste  nulevende 
mennesker,  måske  være  en  øjensynlig  banalitet  for  deres 
efterkommere.«  (1926  ed.,  p.  317). 

En  præsident  for  et  college,  som  underviste  på  Brigham 
Young  Universitet  for  kort  tid  siden,  fremsatte  ved  slutnin- 
gen af  sit  arbejde  der,  følgende  udtalelse: 

»Det  kan  udmærket  tænkes,  at  mormonfolket  har  den 
nøgle,  som  til  sidst  vil  frelse  dette  land.« 

Folk  fremkommer  ikke  med  den  slags  udtalelser  uden 
grund.  Han  havde  set  folkets  liv,  og  han  kendte  noget  til 
denne  Kirkes  resultater. 

Her  er  nogle  få  kommentarer  fra  nogle  af  de  besøgende 
på  vor  udstilling  på  Verdensudstillingen  i  New  York,  og 
dette  er  kun  en  antydning  af  de  vidunderlige  kommenta- 
rer, fra  folk,  som  har  skrevet  i  bøgerne  derhenne  som  besø- 
gende og  har  fremsat  deres  kommentarer: 

Den  ene  sagde:  »Der  er  håb  for  verden  med  folk  som 
jer.« 

Den  næste:  »Mere  af  dette  vil  uden  tvivl  frelse  vor  ver- 
den.« (De  begynder  at  blive  klar  over  den  magt,  der  fin- 
des i  denne  Kirke). 

Den  næste:  »Jeg  har  aldrig  set  noget  lignende,  for  så 
vidt  religion  angår.« 

Vi  har  lignende  udtalelser  fra  folk,  som  har  besøgt  vort 
Velfærdscentrum  her,  hvor  Kirken  har  gjort  forberedelser 
til  at  tage  sig  af  folk,  som  er  trængende  og  ikke  så  privili- 
gerede. Jeg  læser  et  par  af  disse  udtalelser: 

»Det  er  et  mønster,  som  vor  forbundsregering  burde 
forsøge  at  følge.« 


»Dette  er  det  mest  vidunderlige  jeg  nogensinde  har  set, 
og  jeg  håber  at  kunne  komme  her  igen.« 

»Dette  er,  efter  min  mening,  en  virkelig  religion.« 

»Vi  tror,  at  Deres  kirke  og  dens  medlemmer  udfører  de 
store  gerninger,  som  en  dag  måske  kan  skaffe  et  sandt 
broderskab  mellem  menneskene.« 

Vi  ved  dette,  men  vi  er  taknemmelige  ved  at  vide,  at 
andre  folk  er  ved  at  finde  ud  af  det! 

Foruden  Kirkens  store  organisation  har  vi  Mormons  Bog, 
et  håndgribeligt  bevis;  og  dette  bevis  er  noget,  som  ver- 
den er  ved  at  begynde  at  erkende,  endog  nogle  af  præsterne. 
Intet  menneske  ville  vove  at  skrive  en  bog  på  fem  hundrede 
sider  og  lægge  en  sådan  forjættelse  i  den,  at  hvis  man  vil 
spørge  Gud,  den  Evige  Fader,  i  Jesu  Kristi  navn,  vil  han 
tilkendegive  dens  sandhed  til  én  ved  den  Helligånds  kraft. 

En  præst,  som  besøgte  vor  udstilling  på  Verdensudstil- 
lingen i  New  York,  skrev  følgende: 

»Jeg  er  ved  at  læse  Mormons  Bog,  og  den  er  en  åbenba- 
ring, og  jeg  tror  den  er  sandheden.« 

En  præst  skrev  fra  de  østlige  stater  for  nogen  tid  siden, 
og  han  sagde,  at  han  havde  haft  en  Mormons  Bog  i  sit 
bibliotek  i  årevis,  og  han  havde  aldrig  læst  den.  Han  sagde: 
»Fornylig  begyndte  jeg  at  læse  den.«  Og  i  sit  brev  henviste 
han  til  Alma  og  Mosiah  og  Kong  Benjamin  og  deres  vid- 
underlige lærdomme,  og  han  sagde:  »Jeg  citerer  fra  dem 
i  mine  prædikener  til  mit  folk.« 

En  evangelisk  præst  var  for  nogle  år  siden  på  besøg  på 
Tempelpladsen,  og  så  skrev  han  et  brev  tilbage  og  sagde, 
at  han  havde  været  evangelisk  præst  i  syvogtredive  år,  at 
han  havde  erhvervet  et  bibliotek,  som  havde  kostet  ham 
over  12.000  dollars  (og  det  var  mange  penge  den  gang; 
det  ville  koste  ham  meget  mere  nu!),  og  han  sagde:  »Men 
jeg  har  i  mit  bibliotek  en  bog,  som  er  meget  mere  værd 
end  alle  de  andre  bøger,  fordi  den  er  Guds  ord.«  Og  han 
omtaler  den  som  Mormons  Bog. 

Nogle  af  os  har  hørt  præsident  Nicholas  G.  Smith,  da 
han  var  præsident  for  den  californiske  mission,  fortælle 
os  fra  talerstolen,  hvorledes  han  blev  opfordret  af  dekanen 
for  det  teologiske  fakultet  ved  unibersitetet  for  det  sydlige 
California  i  Los  Angeles  til  at  give  ham  et  eksemplar  af 
Mormons  Bog,  og  præsident  Smith  gav  ham  en,  hvori  der 
var  sat  mærker  af  ældsterne.  Og  så  inviterede  han  broder 
Smith  og  missionærerne  til  at  komme  og  høre  på  hans 
forelæsning,  og  det  gjorde  de.  Han  holdt  Mormons  Bog  op, 
og  han  læste  vers  efter  vers,  som  var  blevet  afmærket  af 
ældsterne,  og  han  sagde  følgende: 

»Jeg  har  her  et  bind  af  skriften,  som  har  været  iblandt 
os  i  hundrede  år,  og  vi  har  ikke  kendt  til  det.« 

Og  så  læste  han  mange  skriftsteder,  som  ældsterne  havde 
afmærket,  og  sagde  følgende: 

»Dette  er  ikke  en  død  bog,  den  lever.«  Og  så  gentog  han 
flere  gange:  »Er  det  ikke  vidunderligt?«  og  tilføjede  der- 
efter: »Hvorfor  kan  vi  ikke  have  fællesskab  med  et  folk, 
som  tror  på  de  vidunderlige  ting,  jeg  har  læst  for  jer  i 
dag?« 

Nuvel,  mine  brødre  og  søstre,  Folk  behøver  ikke  være  i 
mørke.  Hvis  de  blot  er  villige  til  at  åbne  deres  sind  og  vil 
undersøge  sandheden,  som  vi  har  at  tilbyde,  kan  de  ikke 
undgå  at  vide,  at  dette  værk  er  Guds,  vor  Evige  Faders 
værk. 

Til  slut  siger  jeg  til  alle  vore  venner,  som  ikke  er  med- 
lemmer af  vor  Kirke,  men  af  andre  kirker  og  trosretninger, 
med  ordene  i  vor  sang: 

Kom,  lytter  til  profetens  røst, 

hør  ordet  sendt  fra  Gud, 

nyd  af  hans  sandhed,  fred  og  trøst, 

syng  frydesangen  ud. 

Vi  finder  vejen,  som  var  kendt 

af  Guds  profet  og  folk, 

os  atter  en  profet  er  sendt, 

en  Herrens  sandhedstolk. 


Dette  er  vort  vidnesbyrd  til  verden,  og  vi  bevidner,  at  vi 
har  en  levende  profet.  Jeg  bærer  vidnesbyrd  om  dette  i  vor 
Herre,  Jesu  Kristi  navn.  Amen. 


d¥L&      SPØRGSMÅL 


Af    Joseph    Field  in  g    Smith,    præsident    for    De    Tolv    Apostles    Råd 

TIHELIG  ©^  ÅNDELIG  LOV 


Spørgsmål: 

I  et  tidligere  spørgsmål  har  jeg  læst  om  Joseph  Fiel- 
ding  Smiths  forklaring  på  timelig  og  åndelig  lov.  Han  ud- 
talte, at  »Alt  hvad  vi  må  gå  igennem  i  dødeligheden,  er  en 
del  af  den  guddommelige  plan«.  (Se  DEN  DANSKE  STJER- 
NE for  februar  1966,  side  32).  Skal  vi  af  denne  udtalelse 
forstå,  at  Gud  er  ansvarlig  for  alt  det  onde  og  al  lidelse  i 
verden?  At  det  var  Herrens  plan  at  tillade  sådanne  masse- 
drab som  Alexander,  Napoleon  og  Hitler  gennemførte? 
Ydermere  at  Gud  skabte  alle  mikrober,  baciller  og  virus, 
som  forårsager  så  megen  lidelse  for  den  menneskelige  race, 
nødvendige  som  en  læretid,  og  altsammen  absolut  nødven- 
dige for  vor  evige  fremgang  og  ophøjelse? 

Enhver,  som  har  læst  Albert  Schweitzers  Mit  urskovs- 
hospital,  og  deri  læst  om  de  frygtelige  fysiske  lidelser,  som 
han  var  vidne  til  på  sit  hospital,  vil  sikkert  være  tvunget 
til  at  indrømme,  at  hvis  lidelse  var  en  del  af  den  guddom- 
melige plan,  så  må  Gud  være  et  sadistisk  uhyre  og  ikke 
en  kærlig  Gud. 

Svar: 

Efter  at  have  læst  dette  brev  kom  jeg  til  at  tænke  på  det 
digt  af  Thomas  Bracken,   som  har  titlen   »Ikke  forstået«. 
Det  første  vers  lyder  således: 
Ikke  forstået.  Vi  bevæger  os  afsted  hver  for  sig, 
vor  sti  bliver  bredere,  efterhånden  som  årstiderne  skifter 
i  løbet  af  årene;  vi  forbavses  og  undres  over, 
hvorfor  livet  er  livet.  Og  så  falder  vi  i  søvn  —  ikke  forstået. 

Det  er  en  uimodsigelig  kendsgerning,  at  menneskelige 
væsener  ikke  kommer  ind  i  denne  verden  for  blot  at  få  del 
i  det,  der  er  behageligt,  glædeligt  og  frit  for  smerte  og  li- 
delse. Dødeligheden  er  en  del  af  vor  evige  skoling.  Vi  kom 
her  for  at  vinde  erfaring,  som  ikke  kunne  opnås  på  nogen 
anden  måde,  erfaring,  som  er  nødvendig  til  at  forøge  vor 
kundskab  og  forståelse,  og  gøre  os  skikket  til  den  evige 
kommende  verden  og  berede  os  til  at  blive  vor  Evige  Fa- 
ders sønner  og  døtre.  Derfor  er  vi  underkastet  alle  de 
omskiftelser,  som  hører  til  dødeligheden.  Intet  liv  her  på 
jorden  ville  være  komplet,  hvis  der  ikke  havde  været  skuf- 


felser, smerte  eller  fysisk  ubehag,  eller  lidelser.  Alle  disse 
erfaringer  udgør  en  del  af  vor  evige  skoling.  Skulle  noget 
menneskeligt  væsen  komme  ind  i  denne  dødelige  verden 
og  aldrig  få  del  i  en  eller  anden  prøvelse,  sorg,  skuffelse 
eller  fysisk  pine,  ville  han  være  gået  glip  af  nogle  af  de 
vigtigste  lektier  og  erfaringer,  som  han  skulle  have  fået 
for  at  give  balance  i  hans  udvikling  her  på  jorden  og  gøre 
ham  skikket  til  det  evige  liv,  hvor  han,  gennem  evangeliets 
velsignelser  og  lydighed  mod  den  guddommelige  vilje,  er 
bestemt  til  at  blive  en  Guds  søn  og  regere  og  herske  over 
et  evigt  rige. 

Det  er  rigtigt,  at  størstedelen  af  de  menneskelige  væsener 
aldrig  lærer  her  i  dødeligheden,  hvad  det  virkelige  formål 
er  med,  at  de  er  her  i  denne  dødelige  verden.  Den  enkle 
sandhed  er,  at  det  er  en  del  af  den  guddommelige  plan. 
Dødeligheden  er  en  bestemt  grad  af  vor  evige  fremgang, 
som  er  absolut  nødvendig  for  at  mennesket,  gennem  lydig- 
hed mod  den  guddommelige  vilje,  kan  blive  ophøjet  som 
barn  af  Gud,  og  eje  al  myndighed,  magt  og  visdom. 

Vi  læser  i  Bibelen  følgende: 

»Se,  jeg  står  for  døren  og  banker;  om  nogen  hører  min 
røst  og  åbner  døren,  da  vil  jeg  gå  ind  til  ham  og  holde 
nadver  med  ham,  og  han  med  mig. 

Den,  der  sejrer,  ham  vil  jeg  lade  sidde  sammen  med  mig 
på  min  trone,  ligesom  også  jeg  har  sejret  og  taget  sæde 
hos  min  Fader  på  hans  trone. 

Den,  som  har  øre,  han  høre,  hvad  Ånden  siger  til  menig- 
hederne.« (Åbenb.  3:20—22). 

Kirkens  medlemmer  bør  lægge  mere  mærke  til  vor  For- 
løsers ord,  særlig  i  forbindelse  med  hans  lidelser,  som 
han  frivilligt  tog  imod,  for  at  vi  —  alle,  som  er  villige  til 
at  følge  ham  og  holde  hans  befalinger  —  ikke  skulle  lide. 
Han  betalte  prisen  for  vor  evige  forløsning,  og  alt  hvad 
han  beder  os  om,  er  at  vi  holder  hans  befalinger. 

Lige  meget  hvor  ondt  et  menneske  kan  blive,  er  han 
sikret  opstandelse  fra  de  døde,  for  Forløseren  betalte  pri- 
sen, selv  for  de  onde,  så  de  kunne  modtage  forløsningen 
og  leve  påny.  Opstandelsen  er  akkurat  lige  så  universel  som 
faldet  var.  Der  står  skrevet  med  vor  Frelsers   ord: 

»Thi  se,  jeg,  Gud,  har  lidt  dette  for  alle,  for  at  de,  som  vil 
omvende  sig,  ikke  skal  lide, 

Men  dersom  de  ikke  vil  omvende  sig,  må  de  lide,  ligesom 
jeg- 

Og  mine  lidelser  gjorde,  at  selv  jeg,  Gud,  den  største  af 
alle,  skælvede  af  smerte  og  blødte  fra  hver  pore  og  led  både 
på  legeme  og  sjæl  og  ønskede,  at  jeg  ikke  skulle  drikke 
den  bitre  kalk. 

Dog,  ære  være  Faderen,  jeg  tømte  den  og  fuldendte  mine 
forberedelser  for  menneskenes  børn.«  (L.  &  P.  19:16 — 19). 

Enhver  dødelig  sjæl  bør  være  overordentlig  taknemmelig 
overfor  denne  verdens  Forløser  for  den  tilkendegivelse  af 
hans  store  kærlighed  til  os,  som  er  tilkendegivet  ved  hans 
store  lidelse,  som  bringer  os  opstandelsen  fra  de  døde  — 
ikke  alene  opstandelsen  af  menneskeheden,  men  af  jorden 


selv  og  hver  skabning,  som  har  boet  eller  vil  bo  på  den  i 
denne  dødelige  tilstand.  Det  er  blevet  åbenbaret  ved  hans 
egne  ord  til  Profeten  Joseph  Smith  som  følger: 

»Og  atter,  sandelig,  sandelig  siger  jeg  jer,  at  når  de  tu- 
sinde år  er  til  ende,  og  menneskene  atter  begynder  at  for- 
nægte deres  Gud,  da  skal  jeg  kun  skåne  jorden  en  kort  tid. 

Og  da  skal  enden  komme,  og  himlen  og  jorden  skal  for- 
tæres og  forgå,  og  der  skal  blive  en  ny  himmel  og  en  ny 
jord. 

Thi  alt  det  gamle  skal  forgå,  og  alting  skal  blive  nyt,  selv 
himlen  og  jorden  og  deres  hele  fylde,  både  mennesker  og 
dyr,  fuglene  i  luften  og  fiskene  i  havet. 

Og  ikke  et  hår  eller  mindste  smule  skal  gå  tabt,  thi  det 
er  mine  hænders  værk.«  (L.  &  P.  29:22 — 25). 

Joseph  Fielding  Smith. 


^Dll  jeg  nogensinde  glemme? 


af  Marion  D.  Hanks 


Spørgsmål: 

Det  er  blevet  sagt,  at  Gud  vil  tilgive  og  glemme  vore  fejl, 
hvis  vi  oprigtigt  omvender  os.  Vil  jeg  nogensinde  blive  i 
stand  til  at  tilgive  mig  selv  og  glemme? 
Svar: 

Herren  har  lært  os,  at  hvis  vi  virkelig  omvender  os,  vil 
Han  tilgive  vore  synder  og  »ikke  ihukomme  dem  mere«. 
Vore  overtrædelser,  som  er  blevet  tilgivet,  »skal  ikke  blive 
omtalt«  for  os. 

Men  tilbage  bliver  der,  når  vi  skal  genoprettes  i  vor  hel- 
hed, vort  behov  for  tilgivelse  af  andre  og  af  os  selv. 

Vil  vi  nogensinde  tilgive  vore  synder?  Hvorledes  kan  livet 
nogensinde  blive  rigtigt,  hvis  vi  vedbliver  at  huske  og  lide 
for  vore  overtrædelser? 

Alma  kendte  til  sorgfulde  erindringer  —  og  han  sagde 
noget  overordentlig  betydningsfuldt  til  sin  søn  Corianton: 

»Mm  søn,  nu  ønsker  jeg,  at  du  ikke  mere  skal  lade  disse 
ting  besvære  dig,  men  alene  lade  dine  synder  besvære  dig 
med  den  bekymring,  der  skal  bringe  dig  til  omvendelse.« 
(Alma  42:29). 

Corianton  havde  begået  en  alvorlig  synd  og  var  blevet 
strengt  irettesat  af  sin  fader.  Almas  kærlige  beretning  om 
Kristi  forsoning  —  at  Han  betalte  forud  for  vore  synder 


—  ydmygede  Corianton  ,og  hans  faders  gode  råd  førte  ham 
ind  på  vejen  til  genoprettelse.  Men  han  havde  stadig  sine 
dårlige  minder  og  det  problem  at  måtte  leve  med  dem. 

Alma  lovede  ikke  Corianton,  at  han  ville  glemme.  Han 
lærte  ham,  hvorledes  han  skulle  leve  med  sine  minder,  pro- 
duktivt, ydmygt,  bestandig  taknemmelig  for  Guds  barm- 
hjertighed, langmodighed  og  tilgivelse. 

»Du  vil  huske  dine  synder«,  kan  vi  næsten  høre  Alma  sige. 
»Du  vil  sandsynligvis  aldrig  glemme.  Men  husk  på  den 
rigtige  måde  af  de  rigtige  grunde.« 

Lad  ikke  sorgen  over  det  uundgåelige  resultat  af  syn- 
den gøre  dig  uegnet  til  dine  velsignelser  eller  dine  ydelser. 
Skælv  ikke  indvendigt,  når  du  hører  den  skærpede  tale 
eller  lektie;  vend  dig  ikke  fra  de  helliges  broderskab  eller 
fra  Herrens  sti,  fordi  du  har  gjort  fejl.  Giv  ikke  op  og  dø, 
åndeligt.  Kristus  »led  disse  ting«,  for  at  vi  ikke  skulle  lide 
evigt,  på  betingelse  af  vor  omvendelse. 

Lad  dine  minder  »bringe  dig  til  omvendelse«;  lad  dem 
kun  »besvære  dig«  med  det  besvær,  som  vil  få  dig  til  stadig 
at  omvende  dig.  Husk  —  for  helt  at  kunne  holde  taknem- 
meligheden i  dit  hjerte  for  Guds  kærlighed  og  for,  hvad 
Kristus  har  gjort  for  os,  i  live. 

(Fra  Improvement  Era,  marts  1966). 


Planlægger  De 
at  rejse 
til  Templet 

•       o      o 

/  ar  c 


I  så  fald  bedes  De  omgående  indsende  den  i  april-num- 
meret af  STJERNEN  indlagte  »Foreløbige  indtegningsblan- 
ket«.  Dette  gælder  både  de  deltagere,  der  rejser  med  tog- 
gruppen og  dem,  der  rejser  med  privat  befordring.  Såfremt 
blanketten  er  bortkommet  for  Dem,  bedes  De  skrive  til 
Missionskontoret,  Dalgas  Boulevard  164,  København  F., 
efter  en  ny.  Brevet  bedes  mærket  »Tempelrejse«.  Se  i  øvrigt 
nærmere  om  tempelrejserne  i  april-nummeret,  side  87. 

Hjælpeforeningens 

bygning 

i  Salt  Lake  City,  Utah 


Forberedelse  til  lederskab 


af  Lenore  C.  Gundersen. 


Aktivitet  i  Jesu  Kristi  Kirke  af  Sidste  Dages  Hellige  for- 
bereder medlemmerne  til  lederskab.  Profeten  Joseph  Smith, 
en  dreng  med  meget  lidt  almindelig  skolegang,  havde  et 
stort  ønske  om  at  vide,  hvilken  kirke  der  var  den  rigtige. 
Resultatet  af  dette  ønske  var,  at  han  fik  anledning  til  at 
gengive  Jesu  Kristi  sande  evangelium  til  jorden  og  til 
sidst  blive  Herrens  udvalgte  folks  leder. 

Hvilke  egenskaber  havde  Profeten  Joseph  Smith  i  sin 
unge  alder,  som  hjalp  ham  til  at  blive  Herrens  udvalgte 
profet  og  leder  af  Hans  Kirke?  Allerførst  fik  hans  store 
ønske  om  at  kende  sandheden  ham  til  at  studere  skriften. 
Han  havde  tro  på  de  ting  han  læste,  og  på  de  forjættelser 
som  Herren  gav  dem,  som  fattedes  visdom.  Han  beviste 
denne  tro  ved  at  gå  ud  i  lunden  for  at  bede,  og  han  troede 
bestemt,  at  han  ville  modtage  svar  på  sin  bøn.  Han  havde 
ikke  for  vane  at  bede  højlydt,  siger  han,  så  han  udviste 
stort  mod  ved  at  træffe  beslutning  om  at  gå  ud  alene  og 
fremlægge  sin  bøn  for  Herren.  Dér  mødte  han  Satan  og 
vandt  sejr  over  ham,  hvad  der  krævede  alt  det  mod  og 
al  den  styrke  han  kunne  opvise.  Han  brugte  dette  mod 
gennem  hele  resten  af  sit  liv,  først  til  at  forberede  sig  til 
at  modtage  og  oversætte  pladerne,  og  senere  til  at  organi- 
sere og  lede  Kirken. 

I  søstre  har  også  de  samme  egenskaber.  I,  som  er  blevet 
omvendt,  har  haft  mod  til  at  tage  imod  missionærernes 
budskab,  selv  om  det  mange  gange  har  betydet,  at  I  er 
blevet  forstødt  af  jeres  familie  og  har  mistet  mange  af  je- 
res venner.  Det  kræver  også  mod  at  gå  til  møder,  hvor  man 
ikke  kender  nogen  og  fortsætte  med  det,  indtil  man  skaber 
sig  venner.  I  har,  ligesom  Joseph  Smith,  tro  på,  at  Jesu 
Kristi  evangelium  er  sandt.  Lederskab  i  Kirken  er  baseret 
på  denne  overbevisning.  I  har  bedt  til  vor  Himmelske  Fa- 
der om  Hans  Ånd  til  at  vejlede  jer,  da  I  traf  beslutning  om 
at  slutte  jer  til  Kirken,  og  er  blevet  ved  med  at  bede.  En 
leder  beder  til  stadighed  om  Herrens  vejledning  og  inspi- 
ration. 

Mange  af  jer  føler  uden  tvivl,  at  I  ikke  kan  lede  en 
klasse  eller  være  præsidentinde  for  en  organisation,  og  dog 
betyder  selve  den  kendsgerning,  at  I  har  antaget  evangeliet, 


at  I  er  berettiget  til  den  fødselsret,  der  blev  givet  til  Efraim. 
Ifølge  Præsident  Joseph  Fielding  Smith:  »Efraim  (i  betyd- 
ningen Efraims  stamme)  skal  stå  i  sin  fødselsrets  fulde 
herlighed  som  lederen,  og  administrere  til  sine  medstam- 
mer.«  (Veien  til  Fullkommenhet,  side  119).  Lederskab  er 
altså  et  ansvar  for  dem,  som  anerkender  Jesu  Kristi  evan- 
gelium. Man  vokser  som  leder  gennem  lydighed  mod  de 
love  og  befalinger,  som  Herren  har  givet.  Herren  har  sagt 
til  os,  at  hvor  meget  er  givet,  vil  der  kræves  meget.  Når 
vi  har  fået  et  vidnesbyrd  om  evangeliet,  har  vi  derfor 
fået  mulighed  for  at  få  andre  til  at  modtage  kundskab  om 
det  og  deltage  i  Kirkens  organisationer.  Kirkens  hjælpe- 
organisationer er  et  middel,  hvorigennem  vi  lærer  at  føre, 
ikke  alene  os  selv,  men  også  andre,  tilbage  til  Guds  nær- 
hed. 

Profeten  Joseph  Smith  begyndte  sin  søgen  med  at  søge 
*i  skriften.  Dette  er  noget,  som  enhver  kan  gøre.  Søster  Spaf- 
ford,  præsidentinde  for  Hjælpeforeningen  i  hele  verden, 
understreger  bestandigt  overfor  Kirkens  søstre,  at  de  skal 
blive  fortrolige  med  Kirkens  standardværker.  Skrifterne 
er  fyldt  med  Herrens  instruktioner  til  sit  folk  lige  fra 
Adams  tid.  Vi  kan  læse  Bibelen,  Mormons  Bog,  Den  Koste- 
lige Perle  og  Lære  og  Pagter  om  og  om  igen.  For  hver  gang 
vi  læser  dem,  lærer  vi  noget,  som  vi  tidligere  gik  glip  af. 
Vi  bliver  bestandig  i  vore  sidste  dages  åbenbaringer  for- 
manet til  at  søge  lærdom,  og  at  »søge  efter  kundskab  ved 
læsning  og  ved  tro.«  (L.  &  P.  88:118). 

Præsident  Hugh  B.  Brown  fra  Det  Første  Præsidentskab 
har  sagt:  »To  former  for  uddannelse  er  til  rådighed  for  os 
alle  —  den  første  i  skolen  fra  vore  lærere,  og  den  anden, 
og  denne  er  tilgængelig  for  mange,  som  ikke  kan  få  den  før- 
ste, kommer  fra  livet  selv  og  fra  nødvendigheden  af  at 
tjene  til  sit  brød  .  . .  Den  rigtigt  uddannede  mand  (eller 
kvinde)  er  modtagelig  for  nye  ideer,  er  fri  for  fordomme  og 
har  evnen  til  at  skelne  mellem  det  tilsyneladende  og  det 
virkelige.«  (Deseret  News,  28.  august  1965). 

Livets  erfaringer  kan  være  berigende,  hvis  man  blot  vil 
se  efter  betydningsfulde  lektier  i  de  daglige  begivenheder  i 
livet.  Mange  af  jer,  som  enten  går  hjemmefra  for  at  arbej- 

de,  eller  som  mødre  bliver  hjemme  for  at  tage  vare  på  jeres 
børn,  føler  måske,  at  lærdommens  stier  praktisk  talt  er 
lukkede  for  jer.  Men  den  tid,  der  går  med  at  komme  til 
eller  fra  arbejde  i  en  bus  eller  et  tog  eller  som  passager  i  en 
bil,  kan  være  netop  den  tid  I  behøver  for  at  læse  lidt.  Som 
mødre  i  hjemmet  må  man  lære  at  gøre  husarbejdet  lidt 
enklere.  Planlæg  måltiderne  for  hele  ugen  og  gå  færre 
gange  i  byen  —  og  spar  derved  en  eller  to  timer,  som  kan 
bruges  til  at  studere  i.  Studér  Hjælpeforeningens  lektier 
om  hvordan  man  skaber  et  godt  hjem  og  læs  andre  værdi- 
fulde tidsskrifter  og  nye  bøger  om  bedre  og  lettere  måder 
at  føre  hus  på.  Hvis  I  skal  være  ledere,  må  I  vide  alt  hvad 
I  kan  om  kvinder  og  kvindearbejde  i  hjemmet.  Alt  hvad 
I  læser,  må  vurderes  i  lyset  af  den  åbenbarede  sandhed. 
Man  må  kun  acceptere  det,  som  er  i  overensstemmelse  med 
evangeliets  standarder. 

Joseph  Smiths  liv  blev  tilbragt  med  tjeneste  for  hans 
medmennesker.  Det  er  gennem  tjeneste,  at  man  lærer  at 
udvikle  sine  evner  og  sine  talenter.  Drag  fordel  af  enhver 


anledning  I  får,  lige  meget  hvor  ubetydelig  I  synes  opgaven 
kan  være.  Mirabeau,  den  store  franske  statsmand,  skribent 
og  taler,  har  sagt,  at  vi  aldrig  skal  tro,  at  der  er  noget  som 
det  ligger  udenfor  vor  magt  at  gøre,  eller  at  noget  er  for 
småt  eller  under  vor  værdighed.  Enhver  mulighed  man  får 
er  til  ens  gavn  og  fremgang,  så  vel  som  en  mulighed  for 
at  yde  andre  tjeneste. 

Man  er  på  vej  til  at  blive  en  leder,  når  man  beder  om 
vejledning,  når  man  begynder  at  erhverve  kundskab  fra 
skrifterne,  når  man  bruger  sin  tro  til  at  holde  befalingerne, 
når  man  lærer  mere  om  sine  pligter  som  kvinde,  og  yder 
tjeneste  på  det  område,  hvortil  man  er  kaldet.  Det  er  en 
lang,  uophørlig,  men  absolut  udfordrende  og  interessant 
proces.  Sommetider  gør  man  måske  store  fremskridt  på 
ét  område,  medens  et  andet  bliver  forsømt.  Derefter  kan 
man,  med  en  forandring  af  ansvaret,  blive  i  stand  til  at 
gøre  fremskridt  på  et  andet  område,  indtil  man  lidt  efter 
lidt  bliver  den  slags  leder,  som  er  af  stor  værdi  for  vor 
Himmelske  Faders  sag. 


Hjælpeforeningens  STKV\K 


Kære  søstre  — 

Tiden  iler  —  vi  kan  faktisk  slet  ikke  følge  med.  Inden 
vi  næsten  får  set  os  om,  er  det  stævnetid.  Vi  minder  jer 
endnu  engang  om  ,at  det  er  den  4. — 5.  juni,  vi  holder  stæv- 
ne. Det  er  omtrent  fire  år  siden,  vi  sidst  havde  stævne,  så 
vi  trænger  kolossalt  til  at  være  sammen  igen  og  lære  af 
hinanden.  Der  vil  også  blive  plads  til  dem,  som  i  den  11. 
time  styrter  af  sted  til  tog  eller  skib  for  at  nå  at  være 
med. 


Vi  håber  og  forventer  at  se  mange  af  jer,  idet  vi  jo  godt 
ved,  at  det  —  desværre  —  ikke  vil  være  muligt  for  alle  at 
komme.  Men  I  gør  en  indsats  for  at  komme  med  alle- 
sammen, ikke  sandt?  Vi  kigger  specielt  efter  DIG! 

På  gensyn  i  København! 

H jælpeforeningens  hovedbestyrelse. 


KREDSEÆRERINDERNES 


Audsåaå 


DETTE  ER  EM  OFFERDAG 

Mildred  B.  Eyring 


Formål:  At  forstå,  hvilke  forpligtelser  vi  har  over  for 
Herren  og  Hans  Kirke. 

Salmisten  sang  med  sandhed:  »Herrens  er  jorden  og  dens 
fylde,  jorderig  og  de,  som  bor  derpå«  (Salme  24:1).  Vi  er 
Guds  børn.  Han  skabte  jorden  med  alle  dens  undere  og 
muligheder  for  os.  Han  sagde:  ».  . .  vi  vil  danne  en  jord, 
hvorpå  disse  kan  bo.  Og  vi  vil  prøve  dem  hermed  for  at  se, 
om  de  vil  gøre  alt,  hvad  Herren,  deres  Gud,  vil  befale  dem« 
(Abraham  3:24 — 25).  Han  har  ladet  os  vide,  hvad  Han  øn- 
sker, vi  skal  gøre,  men  Han  har  også  givet  os  ret  til  selv 
at  bestemme,  hvad  vi  vil  gøre.  Vi  ved,  hvad  Hans  højeste 
hensigt  er.  Han  erklærede  over  for  Moses:  »Thi  se,  det  er 
min  gerning  og  min  ære  at  tilvejebringe  udødelighed  og 
evigt  liv  for  mennesket«  (Moses  1:39). 

Sådanne  ophøjede  mål  forekommer  os  sommetider  at 
være  så  fjerne.  Som  dødelige  mennesker  på  denne  jord  er  vi 
meget  interesserede  i  vor  materielle  tilværelse.  Vi  skal  tjene 
vort  brød  i  vort  ansigts  sved.  Vi  skal  underlægge  os  jorden 
og  sørge  for  vort  materielle  behov.  Den  føde,  vi  frembringer 
eller  køber,  spiser  vi;  de  klæder,  vi  syr  eller  køber,  bærer 
vi;  de  huse,  vi  bygger,  bor  vi  i.  Alle  de  materielle  goder,  vi 
opnår,  anvender  vi  på  vor  egen  komfort.  De  er  vore. 


Kirken  har  også  materielle  behov,  som  vi  som  medlem- 
mer må  opfylde,  og  når  vi  gør  det,  har  vi  ikke  givet  noget 
bort.  De  kirkebygninger  og  templer,  vi  bygger,  bruger  vi; 
varmen  og  lyset,  som  vi  betaler  for,  påskønner  vi;  blom- 
sterne og  beplantningen,  vi  planter  og  passer,  glæder  vi  os 
over.  Missionærerne  bærer  vidnesbyrd  om,  at  de  modtager 
mere,  end  de  giver.  Vore  lærere  siger,  at  de  lærer  mere,  end 
deres  klassemedlemmer  lærer.  Vi  taber  intet,  når  vi  giver 
vore  penge,  vor  tid  og  vore  talenter  til  Kirken.  Ved  at  lægge 
alle  vore  ydelser  sammen,  ved  at  arbejde  sammen,  skaber  vi 
nyttige  og  smukke  ting,  som  det  ville  være  umuligt  at 
skabe  uden  forenede  bestræbelser,  og  vi  bruger  dem  og 
glæder  os  over  dem. 

Det  er  imidlertid  nødvendigt  for  hver  eneste  en  af  os  at 
træffe  valg.  Vi  må  beslutte,  hvad  for  noget  der  har  betyd- 
ning for  os.  De  penge,  vi  giver  til  byggefonden  til  en  ny 
kirkebygning,  kan  vi  ikke  også  anvende  til  at  holde  som- 
merferie for.  De  ting,  vi  skænker  til  Hjælpeforeningens  ba- 
sar, kan  vi  ikke  også  selv  anvende.  Den  tid,  vi  anvender 
til  arbejde  på  den  nye  kirkebygning,  kan  vi  ikke  også  an- 
vende til  at  tjene  penge,  hvormed  vi  kan  købe  noget,  vi 
ønsker  til  vort  hjem.  Den  tid,  vi  tilbringer  med  at  forbe- 

verne  for  »Skandinaviens  Stjerne«  og  »Nordstjårnan«  samt  af 
præsidenten  over  Københavns  Konference;  c)  fire  soveværel- 
ser. Den  store  forsamlingssal  indbefatter  hele  den  øverste 
etage,  og  den  er  lidt  over  32  alen  lang  og  omtrent  18  alen 
bred  samt  11  alen  høj  fra  gulv  til  loft.  På  forhøjningen,  som 
er  bygget  i  salens  nordvestre  ende,  findes  der  plads  til  det 
arbejdende  præstedømme  og  sangkoret.  På  galleriet,  som  er 
opført  i  den  modsatte  ende  af  salen,  er  der  plads  til  75  tilhø- 
rere. Der  er  ialt  siddepladser  til  omtrent  500  personer,  og  når 
nødvendigheden  kræver  det,  kunne  i  det  mindste  700  menne- 
sker få  plads.  Huset  er  bygget  i  følge  kontrakt  med  hr.  E. 
Lytthaus  Petersen,  en  af  Københavns  dygtigste  murermestre; 
og  præsident  L.  Skanchy,  som  har  mange  års  erfaring  som 
bygmester  hjemme  i  Zion,  har  været  sin  egen  arkitekt  og  har 
med  en  rosværdig  flid  og  udholdenhed  skænket  alle  husets 
enkeltheder  personlig  opmærksomhed.« 

Den  31.  maj  1902  ankom  ældste  Andrew  Jenson,  som  var 
blevet  kaldt  til  at  udføre  en  særlig  mission,  til  København. 
Hans  specielle  opgave  var  at  hjælpe  med  til  at  udgive  en  ny 
udgave  af  Mormons  Bog,  den  fjerde.  Mormons  Bog  blev  før- 
ste gang  trykt  på  dansk  i  1851,  forøvrigt  den  første  på  et  an- 
det sprog  end  engelsk,  anden  udgave  udkom  i  1858,  tredie  i 
1881  med  inddeling  i  kapitler  og  vers.  Kort  efter  sin  ankomst 
begyndte  broder  Jenson  sammen  med  præsident  Chr.  D.  Fjeld- 
sted det  yderst  vigtige  arbejde  at  revidere  og  gennemlæse 
Mormons  Bog  med  den  nye  udgave  for  øje.  Deres  arbejde 
blev  udført  i  et  lejet  værelse  i  Skt.  Paulsgade  5.  Præsident 
Fjeldsted  hjalp  til  ved  korrekturlæsningen,  et  yderst  vigtigt 
arbejde.  Inden  året  var  omme  forelå  den  nye  udgave  i  et  oplag 
af  3000  eksemplarer. 

I  1904  aflagde  præsident  Heber  J.  Grant,  som  da  var  præ- 
sident for  Den  europæiske  Mission,  besøg  i  København.  Som 
altid  blev  et  besøg  af  en  generalautoritet  imødeset  med  store 
forventninger.  Folk  lyttede  med  begær  til  en  af  Herrens 
apostle. 

Siden  Erastus  Snow  og  hans  medarbejdere  først  kom  til 

Danmark  i  1850  havde  Den  skandinaviske  Mission  bestået  af 
de  tre  nordiske  lande,  Danmark,  Norge  og  Sverige,  hvad  der 
jo  dækkede  et  stort  areal,  og  især  da  i  hine  tider,  hvor  sam- 
færdselsmidlerne ikke  var  så  vel  udviklede  som  nu.  Desuden 
var  der  visse  sprogvanskeligheder  til  trods  for  ligheden  mel- 
lem de  tre  sprog.  Det  var  en  af  grundene  til,  at  Sverige  fik 
sit  eget  månedsblad  »Nordstjarnan«  så  tidligt  som  1877.  Mis- 
sionens hovedkvarter  havde  i  al  den  tid  haft  sæde  i  Køben- 
havn, hvorfra  Missionen  styredes.  I  nogen  tid  havde  den 
tanke  fæstet  rod,  at  det  ville  være  godt  at  udskille  Sverige 
fra  Missionen  og  gøre  dette  land  til  en  selvstændig  mission. 
Det  tager  naturligvis  altid  nogen  tid  og  en  del  overvejelser, 
førend  et  sådant  skridt  kan  tages,  men  i  1905  havde  Kirkens 
autoriteter  givet  deres  godkendelse  til  dannelsen  af  Den 
svenske  Mission,  og  denne  adskillelse  trådte  i  kraft  den  1.  juli 
1905,  da  ældste  Peter  Mattson  overtog  ledelsen  af  Den  sven- 
ske Mission  med  hovedkvarter  i  Stockholm.  Det  var  et  andet 
kapitel  af  Den  skandinaviske  Missions  historie,  der  her  fandt 
sin  Slutning.  Danmark  og  Norge  fortsatte  deres  virksomhed 
under  det  gamle  navn:  Den  skandinaviske  Mission. 

Præsident  Anthon  L.  Skanchy  forlod  Danmark  den  6.  decem- 
ber 1904  og  blev  efterfulgt  som  præsident  for  Missionen  af 
Christian  D.  Fjeldsted,  en  af  de  syv  præsidenter  for  De  Halv- 
fjerds, Det  var  tredie  gang  præsident  Fjeldsted  overtog  ledel- 
sen af  Den  skandinaviske  Mission. 

Søndag  den  13.  marts  1904  blev  Århus  Grens  nye  mødehus 
indviet  som  et  led  i  forårskonferencen.  Det  var  en  stor  for- 
bedring i  grenens  liv.  Modehuset  var  beliggende  i  hjertet  af 
byen,  Borupsgade  12,  som  i  over  50  år  blev  samlingsstedet 
for  Kirkens  medlemmer  i  Århus  og  for  Århus  Distrikt.  Forår 
og  efterår  strømmede  de  hellige  fra  distriktets  forskellige 
grene  til  Århus  og  Borupsgade  12  blev  et  symbol  for  dem. 
Her  kom  medlemmerne  og  nød  hverandres  selskab  og  lærte 
om  det  gengivne  evangelium.  Her  har  mange  missionærer  fået 
deres  start  som  Herrens  udsendinge.  For  mange  søskende, 
både  i  Danmark  og  i  Amerika,  står  Borupsgade  12  som  et 
helligt  minde,  som  de  altid  vil  bevare  med  stor  kærlighed, 
fordi  så  mange  ting  foregik  der,  som  blev  dem  en  ledestjerne 

resten  af  deres  liv.  Det  er  jo  nu  engang  således,  at  det  sted, 
hvor  man  første  gang  hørte  evangeliet  og  hvor  man  første 
gang  var  i  selskab  med  sidste  dages  hellige,  altid  vil  stå  som 
et  helligt  sted.  De  mennesker,  der  har  overværet  konferencer 
i  Århus,  enten  som  missionærer  eller  tilrejsende  søskende, 
glemmer  heller  aldrig  Borupsgade.  De  kom  der  med  store 
forventninger  og  gennem  konferencens  møder  indsugede  de 
evangeliets  lærdomme  og  fællesskabets  ånd,  som  karakteri- 
serede alle  møder.  Mange  venskaber  blev  stiftet  her,  søskende 
blev  gæstfrit  modtaget  af  medlemmerne  i  Århus.  Og  når  kon- 
ferencen var  forbi,  drog  søskende  hjem  til  deres  respektive 
grene  med  et  minde  rigere  og  med  beslutningen  om  at  efter- 
leve evangeliets  forskrifter  endnu  bedre. 

I  august  måned  besøgte  præsident  Heber  J.  Grant  atter 
Danmark  og  holdt  møder  i  Aalborg,  Århus  og  København, 
de  tre  største  grene,  hvor  koncerter  blev  afholdt  af  de  respek- 
tive kor  og  præsident  Grant  fik  lejlighed  til  at  tale  og  bære 
vidnesbyrd  om  det  gengivne  evangelium. 

Forhenværende  præsident  for  Den  skandinaviske  Mission, 
Ola  N.  Liljenquist,  afgik  ved  døden  i  april  1906.  Han  var  født 
i  Sverige  og  siden  sin  omvendelse  havde  han  taget  ivrig  del 
i  Kirkens  arbejde.  Han  døde  som  patriark  i  sin  stav. 

I  året  1907  blev  der  købt  en  byggegrund  i  Aalborg  til  op- 
førelse af  et  mødehus  for  Kirkens  medlemmer  i  Limfjords- 
byen.  I  løbet  af  nogle  måneder  stod  den  nye  kirkebygning 
færdig  og  har  siden  da  tjent  Aalborg  Gren  og  Aalborg  Di- 
strikt. De  fleste  grene  har  måttet  holde  til  huse  i  lejede  loka- 
ler, der  altfor  ofte  ikke  var  særligt  velegnede  til  dette  formål. 
Kirken  lå  midt  i  byen,  og  Valdemarsgade  2  har  i  flere  ge- 
nerationer været  samlingsstedet  for  Kirkens  medlemmer  i 
Aalborg  og  Nordjylland.  Det  var  en  anselig  bygning  i  de  dage, 
og  kirkesalen  kunne  rumme  300  mennesker.  Kirken  blev  op- 
ført under  ældste  Hyrum  J.  Jensens  ledelse.  Broder  Jensen 
udførte  en  mission  i  Danmark  og  var  entreprenør  af  fag  hjem- 
mefra. I  årenes  løb  er  kirkebygningen  blevet  underkastet 
gennemgribende  reparationer  og  moderniseringer,  idet  der 
f.  eks.  er  blevet  indlagt  centralvarme  og  andre  bekvemme- 

ligheder.  Den  havde  og  har  stadig  en  udmærket  sal  til  afhol- 
delse af  ungdomsmøder  og  andre  møder.  Der  findes  ligeledes 
en  døbefont  og  en  scene.  Kirken  blev  indviet  den  7.  juli  af 
præsidenten  for  Den  europæiske  Mission,  ældste  Charles  W. 
Penrose,  medlem  af  De  tolv  Apostles  Råd.  Aalborg  Gren  blev 
organiseret  den  27.  november  1850,  og  i  de  forløbne  57  år 
havde  grenen  i  lighed  med  de  andre  grene  i  landet  haft  til 
huse  i  lejede  lokaler,  hvis  bekvemmeligheder  ikke  var  særlig 
gode.  Vi  kan  forstå,  med  hvilken  glæde  og  forventning  de  hel- 
lige tog  deres  nye  kirke  i  besiddelse.  Og  så  har  vi  endnu  en- 
gang lov  til  at  foretage  en  rejse  i  »Mindernes  Land«.  Tusin- 
der af  gode  minder  er  knyttet  til  Valdemarsgade  2,  og  det 
gælder  lige  fra  de  første  dage  i  1907  og  til  den  dag  i  dag. 
Mange  af  de  oprindelige  medlemmer  fra  1907  og  vel  nok  de 
fleste  er  gået  bort  eller  er  emigreret  til  Amerika.  Men  her 
som  i  de  øvrige  grene  var  der  en  »familie«,  som  af  og  til  kunne 
komme  lidt  på  tværs  af  hinanden,  men  som  i  alle  forhold  al- 
ligevel var  en  familie  i  ordets  bedste  betydning.  Hundreder 
og  atter  hundreder  af  møder  er  blevet  afholdt  her,  hvor  Guds 
Ånds  indflydelse  har  gjort  sig  gældende.  Her  kom  gamle  og 
unge  sammen,  og  de  respekterede  gensidigt  hinanden,  selv 
om  de  på  grund  af  aldersforskellen  gik  deres  egne  veje.  På 
mange  områder  var  den  bedste  og  mest  produktive  periode  i 
modehusets   beståen   tyvernes   og    tredivernes    Aalborg.    Der 
fandtes  mange  oprigtige  og  ærlige  medlemmer,  både  unge  og 
gamle,  som  kom  til  deres  møder  for  evangeliets  skyld.  De  var 
trofaste  mod  Kirken  og  dens  idealer.  De  var  individualister 
i  ordets  bedste  betydning,  en  arv,  som  de  måske  havde  efter 
vor  gamle  helt  Skipper  Klement,  men  til  trods  for  deres  indi- 
vidualistiske tilbøjeligheder,  bøjede  de  sig  for  helhedens  vel. 
Tyvernes  ungdom  var  herlige  mennesker  i  Aalborg  Gren.  De 
knyttede  varige  venskaber,  og  omgangstonen  blandt  de  unge 
af  begge  køn  var  hjertelig.  Det  var  meget  almindeligt,  at  de 
unge  samledes  i  de  respektive  hjem  efter  mødet  søndag  af- 
ten, og  hvor  mange  herlige  timer  tilbragte  de  så  ikke  sam- 
men! De  unge  glemmer  dem  aldrig;  i  dag  er  disse  unge  men- 
nesker blevet  mænd  og  kvinder  i  fyrrerne  og  halvtredserne, 
og  mange,  ja  vel  flertallet  af  dem,  befinder  sig  nu  i  Amerika. 

Og  det  smukke  ved  det  hele  er,  at  disse  unge  fra  tyvernes 
Aalborg  i  dag  er  trofaste  medlemmer  af  Kirken,  stadig  be- 
sjælet af  kærlighed  til  og  respekt  for  Kirken,  egenskaber,  som 
de  i  al  oprigtighed  har  prøvet  at  overføre  på  deres  børn. 

Hvor  mange  herlige  fester  og  udflugter  er  der  ikke  blevet 
foretaget  fra  Valdemarsgade  2  gennem  de  nu  snart  mange 
år?  Udflugterne  gik  til  de  mange  dejlige  steder  nord  og  syd 
for  Aalborg.  Hvor  mange  herlige  juletræsfester  er  der  ikke 
blevet  holdt  i  Aalborg  Gren,  hvor  særlig  børnene  kom  med  de 
største  forventninger  for  at  hilse  på  Nissefar  og  få  deres  godte- 
poser. 

I  årenes  løb  er  mange  forhenværende  aalborgensere  kom- 
met hjem  til  Danmark  på  en  tur,  og  deres  mål  har  først  og 
fremmest  været  at  gense  fødebyen,  barndommens  og  ung- 
dommens by,  og  her  har  de  så  i  minderne  igen  oplevet  de 
glade  barndoms-  og  ungdomsdage,  som  svandt  så  hurtigt.  En 
gammel  aalborgenser  har  givet  udtryk  for  nogle  af  disse  tan- 
ker i  en  kronik  i  »Aalborg  Stiftstidende«.  Kronikørens  barn- 
dom og  ungdom  blev  henlevet  i  Aalborg,  og  mange  af  min^ 
derne  går  ganske  naturligt  til  Valdemarsgade  2  og  de  mange 
gode  venner,  han  havde  dér. 


Drømmen  om  Danmark 

Der  drømmes  meget  i  Amerika;  de  mange  tusinde  dansk- 
fødte amerikanere  drømmer,  om  ikke  hver  nat,  så  mange 
gange  i  deres  liv,  den  drøm,  hvor  gensynet  med  Danmark  bli- 
ver til  virkelighed.  Mange  har  drømt  og  håbet  og  troet,  at 
drømmen  skulle  blive  til  virkelighed,  men  der  kom  en  mand 
med  en  slæde  i  vejen,  og  drømmen  blev  kun  -  drøm. 

En  skønne  dag  sker  det  så,  at  drømmen  bliver  virkeliggjort. 
På  én  eller  anden  måde  er  turen  til  Danmark  blevet  arrange- 
ret. I  ugevis  i  forvejen  lægger  man  planer,  træffer  forbere- 
delser, mens  man  stadig  drømmer.  Så  oprinder  den  store  dag, 
da  man  skal  sige  farvel  til  sine  kære,  venner  og  bekendte.  Nu 
begynder  turen,  den  med  længsel  ventede;  man  siger  farvel  i 
lufthavnen,  på  banegården  eller  på  rutebilstationen.  Alt  er 
forventning,  og  selv  om  eventyret  er  ved  at  begynde,  er  man 

dog  fyldt  af  den  forunderlige  følelse,  man  kalder  vemod,  må- 
ske den  mest  lutrende  og  skønneste  for  sindet.  Man  glæder  sig 
til  turen,  til  gensynet  med  fødelandet,  og  man  føler  sig  sam- 
tidig lidt  tung  om  hjertet  ved  at  sige  farvel. 

De  moderne  samfærdselsmidler  er  vidunderlige;  alt  går  hur- 
tigt, let  og  strygende  med  flyvemaskine.  Atmosfæren  i  maski- 
nen er  hjertelig  og  familiær,  og  inden  længe  føler  man  sig 
faktisk  som  én  stor  familie.  Selv  om  det  går  hurtigt,  går  tiden 
dog  ikke  hurtigt  nok  for  den  hjemvendende  dansk-amerikaner. 
Det  spørgsmål  går  stadig  gennem  hans  sind  og  tanker:  Hvor- 
dan er  det  at  komme  hjem  igen?  Har  forholdene  forandret  sig? 
Hvordan  ser  fødebyen  ud? 

Pludselig  hører  man  piloten  bekendtgøre,  at  vi  nu  nærmer 
os  København,  Absalons  stad.  Man  får  igen  denne  mærkelige 
følelse  af  forventning  og  glæde.  Man  ser  ned,  og  ganske  rig- 
tigt -  der  nede  ligger  Sjælland,  den  dejlige  ø.  Danmark  lig- 
ner en  have,  smuk  og  velholdt.  Landet  ånder  fred  og  idyl.  Om 
et  øjeblik  lander  maskinen  i  København,  tænker  man  ved  sig 
selv,  og  ganske  rigtigt,  før  vi  ved  et  ord  deraf,  lander  maski- 
nen let  og  elegant,  og  i  løbet  af  nogle  få  øjeblikke  sætter  man 
atter  foden  på  dansk  jord.  En  mærkelig  følelse!  En  herlig  op- 
levelse! Du  danske  jord,  du  danske  land,  hvor  jeg  blev  født, 
hvor  jeg  gik  i  skole,  hvor  jeg  oplevede  ungdommens  fagre 
tid.  Jeg  trækker  vejret  dybt  og  indånder  endnu  engang  Dan- 
marks luft.  Og  dér  vinker  to  kendte  skikkelser  -  min  broder 
og  min  søster.  Gensynsglæden  er  stor;  stunden  er  en  højtids- 
stund,  og  i  en  sådan  stund  tænkes  der  mere,  end  der  tales. 
Den  ene  søster  er  der  ikke,  men  hende  vil  jeg  se  om  nogle  få 
dage.  To  mennesker  savner  jeg  -  hvor  ville  jeg  gerne  have 
givet  alt,  hvad  jeg  har,  dersom  far  og  mor  havde  været  der, 
men  de  hviler  i  Danmarks  jord,  efter  at  have  gjort  dagens 
gerning  efter  bedste  evne. 

Min  lille  søn,  der  aldrig  har  set  Danmark,  men  kun  hørt 
derom,  ser  med  forundring  på  det  hele.  Han  forstår  dansk 
og  taler  det  nogenlunde.  Efter  nogle  få  ugers  ophold  i  Dan- 
mark taler  han  sproget  flydende  og  uden  besvær,  bl.  a.  tak- 
ket være  to  små  kusiner,  som  han  ofte  legede  med.  Da  han 
vendte  tilbage  til  Amerika,  gav  han  med  stolthed  en  rapport 
om  sin  Danmarks-tur  i  skolen. 

Fødebyen,  barndommens  by,  ungdommens  by  er  ganske 
naturligt  det  sted,  man  først  og  fremmest  søger  hen,  fordi  det 
var  her,  man  så  dagens  lys,  det  var  her  ens  forældre  virkede. 
Og  så  en  skønne  dag  ser  man  den  by,  man  så  ofte  har  tænkt 
på.  Man  tager  lyntoget  fra  København  med  Aalborg  som  mål, 
ja,  det  er  byen.  Følelsen,  spændingen,  forventningen  er  den 
samme  her,  som  da  man  først  så  Danmark  fra  luften.  Man  bli- 
ver mere  og  mere  spændt,  jo  nærmere  man  kommer  Aalborg, 
og  så  da  særligt,  når  man  har  forladt  Hobro,  thi  nu  er  man 
på  gammelkendte  steder,  og  man  er  næsten  hjemme,  når  man 
passerer  Svenstrup. 

Man  rejser  sig  uvilkårligt  op  og  går  ud  i  gangen  og  ser  in- 
tenst på  landskabet,  og  så  begynder  man  uden  at  vide  af  hvil- 
ken grund  -  at  nynne  H.  C.  Andersens  dejlige  »Jylland  mel- 
lem tvende  have«.  Man  får  en  klump  i  halsen,  og  nu  passerer 
vi  Skalborg.  Svenstrup  og  Skalborg  har  mange  minder  fra 
ungdommens  dage;  her  drog  vi  ofte  ud,  og  efter  en  lang  dag 
i  det  frie  kørte  vi  lykkelige  og  glade  hjem  om  aftenen.  Nu 
ser  vi  Hobrovej,  nu  passerer  vi  luftbroen,  og  i  løbet  af  et  øje- 
blik standser  toget  på  Aalborg  banegård.  Hjemme  igen!  Med 
ærbødighed  betræder  jeg  Aalborgs  jord  endnu  engang  efter 
mange  års  forløb.  Banegården  ligner  sig  selv;  man  tager  den 
i  øjesyn  og  vandrer  ud  gennem  banegårdshallen  og  træder  ud 
på  Banegårdspladsen,  den  dejlige,  åbne  plads.  Man  føler  sig 
hjemme  med  det  samme;  det  er  jo  som  i  »gamle  dage«.  Frisk 
og  smilende  ligger  den  glade  Limfjordsby  dér. 

Aalborg,  du  ved  slet  ikke,  hvor  dejlig  du  er,  når  man  ikke 
har  set  dig  i  flere  år.  Hvad  gør  man,  når  man  kommer  til  sin 
barndomsby?  Der  er  ganske  naturligt  mange  ting,  man  kan 
gøre.  Ved  første  givne  lejlighed  gik  jeg  en  tur  gennem  de 
gammelkendte  gader,  hvor  mindernes  sprog  talte  til  mit  sind. 
Det  var  en  søndag  morgen.  Jeg  stod  tidligt  op,  klædte  mig  på 
som  til  en  pilgrimsfærd.  Nu  ville  jeg  rigtig  tage  byen  i  øjesyn. 
Fra  Vesterbro  gik  jeg  gennem  Bispensgade,  »Strøget«,  som 
ligner  sig  selv,  snæver  og  indbydende  med  de  mange  nyde- 
lige butikker.  Så  kom  jeg  over  Nytorv,  den  kære,  gamle  plads, 
hvor  regimentsmusikken  spillede  søndag  eftermiddag,  og  hvor 
vi  unge  gik  tur  i  rundkreds  om  musikkorpset;  her  blev  der 

holdt  mange  stævnemøder,  og  her  mødtes  mange  blikke. 
Søde,  unge  piger  i  deres  fineste  puds  og  alvorlige,  lidt  kej- 
tede unge  mænd  udvekslede  smil  og  nik;  var  det  romantik? 
»De  svandt,  de  svandt,  de  glade  ungdomsdage«.  Så  går  turen 
videre  gennem  Slotsgade  til  Bredgade,  hvor  jeg  boede  i  flere 
år.  Jeg  kiggede  ind  i  gårde  og  gik  på  krydstogt  i  de  omlig- 
gende gader;  ja,  her  spillede  vi  fodbold;  her  løb  vi  om  kap 
om  huskarreen  mellem  Søndergade,  Klokkestøbergade  og 
Niels  Ebbesensgade;  her  spillede  vi  cricket;  her  legede  vi  med 
pigerne,  og  her  begyndte  vi  at  se  en  lille  smule  til  det  andet 
køn.  Disse  søde  piger  med  deres  lyse  smil,  hvor  er  de  henne 
i  dag?  De  er  vel  blevet  mødre  og  bedstemødre  og  har  gennem 
de  nu  snart  mange  år  været  med  til  at  opbygge  Danmark  i  al 
trofasthed  gennem  dagens  dont  og  virke. 

Turen  går  videre,  og  jeg  drejer  om  til  Niels  Ebbesensgade, 
efter  at  have  vandret  gennem  den  maleriske  Klokkestøber- 
gade, hvor  jeg  har  leget  så  mange  gange  som  dreng,  og  hvor 
minderne  nu  trænger  sig  ind  på  mig,  så  jeg  næsten  bliver 
andægtig  og  sender  en  kærlig  tanke  til  mine  mange  herlige 
legekammerater.  Jeg  kommer  til  Niels  Ebbesensgade  24,  mit 
barndomshjem  gennem  flere  år,  hvorfra  jeg  husker  mine  før- 
ste legekammerater,  Poul  og  Karen  Wendelboe.  Ogher  har  vi 
den  dejlige  Sauers  Plads  med  alle  de  glade  minder  fra  cirkus- 
tiden. O,  hvor  vi  glædede  os,  hvis  der  blev  råd  til  en  cirkus- 
tur, ja,  så  var  eventyret  kommet  ind  i  vor  barndoms  verden. 
Du  dejlige  Sauers  Plads  med  de  mange  søde  minder  om  ele- 
fanter, heste  og  det  brogede  og  romantiske  cirkusliv. 

En  sådan  tidlig  søndag  morgen  er  byen  ikke  vågnet  til  liv 
endnu;  man  møder  ikke  mange  mennesker  på  sin  vej;  man 
har  tid  til  at  tænke  og  meditere.  Man  bliver  lige  som  blød 
om  hjertet,  fordi  man  har  fået  lov  til  at  vandre  i  sin  barn- 
domsby endnu  engang.  Man  kunne  favne  dem,  man  møder, 
og  naturligvis  sender  man  mange  tanker  til  familie,  venner 
og  institutioner. 

Så  pludselig  slår  det  ned  i  mig:  Hvorfor  ikke  besøge  fru 
Høyer,  min  gamle,  kære  lærerinde  fra  Danmarksgades  skole? 
Jeg  vandrer  til  Prinsensgade,  men  desværre  er  fru  Høyer  ikke 
hjemme.  En  venlig  og  smilende  nabokone  forklarer  mig,  hvor- 

rede  os  og  med  at  undervise  en  klasse  i  søndagsskolen 
eller  Primary  kan  vi  ikke  samtidigt  tilbringe  ved  et  selskab. 
Den  begavede  musiker,  som  bruger  timer  på  at  øve  med 
wardets  eller  grenens  kor,  kan  ikke  undervise  private  ele- 
ver i  samme  tidsrum.  Den  unge  missionær  kan  ikke  sam- 
tidigt studere  ved  universitetet. 

De  valg,  vi  træffer,  er  afhængige  af,  hvad  vi  mener  har 
betydning.  Hvad  er  evangeliet  værd?  Hvor  stor  værdi  har 
Kirken  som  Guds  Rige  på  jorden?  Til  hvilken  pris  sætter 


vi  vor  frelse?  Vort  evige  liv?  Hvad  er  vi  villige  til  at  ofre 
for  dem?  Hvad  er  vigtigt?  Jesus  spurgte:  »Thi  hvad  gavner 
det  et  menneske,  om  han  vinder  den  hele  verden,  men  må 
bøde  med  sin  sjæl?«  (Matt.  16:26). 

I  denne  uddeling  har  Herren  sagt:  »...,,  jeg,  Herren,  kræ- 
ver menneskenes  børns  hjerter.  Se,  nu  hedder  det  'i  dag', 
indtil  Menneskesønnen  kommer,  og  sandelig  er  dette  en 
offerdag  .  .  .  Dersom  I  derfor  tror  på  mig,  vil  I  arbejde, 
medens  det  hedder  'i  dag'.  (L.  og  P.  64:22,23,25). 


(^cncalouisk^orcnitKj 


Løsning  af  uoverensstemmelser 


Eftersøgning  i  ALLE  tilgængelige  kilder  og  optegnelser 
efter  de  beviser,  der  kræves  ved  efterforskningsmetoder  i 
dag,  garanterer  at  man  får  enhver  mulig  oplysning  til  ana- 
lyse af  et  genealogisk  problem.  Det  er  imidlertid  klart,  at 
der  ikke  er  én  bestemt  person,  som  er  ansvarlig  for  alle  de 
beviser,  der  er  optegnet.  Mange  personer  har  givet  og  ned- 
skrevet de  forskellige  data,  og  de  omstændigheder,  under 
hvilke  sådanne  oplysninger  blev  givet,  har  også  varieret. 
Kvalifikationerne  hos  de  personer,  som  har  nedskrevet 
disse  oplysninger,  varierer  også,  og  som  følge  deraf  vil 
oplysninger  om  den  samme  person  muligvis  vise  forskellige 
data.  Hvis  den  ene  optegnelse  viser,  at  ens  forfader  var 
født  6.  maj  1800  og  en  anden  optegnelse  viser,  at  han  var 
født  9.  maj  1880,  er  uoverensstemmelsen  lille,  men  der  kan 
være  tilfælde,  hvor  forældre  og  fødested  ikke  stemmer  over- 
ens i  to  forskellige  optegnelser,  og  selv  om  en  omhyggelig 
vurdering  af  kilder,  optegnelser  og  beviser  vil  sætte  den 
mulige  troværdighed  af  hvert  enkelt  bevis  på  rette  plads, 
er  det  nyttigt  at  lære  nogle  af  de  måder,  hvorpå  uoverens- 
stemmelser opstår,  og  grundene  dertil. 

Hvis  der  kun  kan  skaffes  ét  eneste  bevis  angående  en  per- 
son, kan  der  ikke  blive  nogen  uoverensstemmelse,  for  lige- 
som der  skal  to  til  at  diskutere,  skal  der  også  to  optegnel- 
ser til  for  at  vise  en  uoverensstemmelse.  Det  indskærpes 
endnu  engang,  at  alle  tilgængelige  optegnelser  skal  under- 
søges efter  oplysninger,  der  vedrører  et  genealogisk  pro- 
blem, og  når  man  har  fået  en  sådan  oplysning,  skal  den 
omhyggeligt  og  grundigt  vurderes  og  analyseres  for  at  man 
kan  bestemme  dens  værdi.  Jo  flere  optegnelser  det  drejer 
sig  om,  jo  større  sandsynlighed  vil  der  være  for  at  man 
vil  støde  på  tilsyneladende  uoverensstemmelser.  To  opteg- 
nelser, hvor  en  vurdering  har  fastsat  lige  stor  troværdighed, 
kan  afvige  fra  hinanden  vedrørende  den  samme  begiven- 
hed. Hvorledes  fejl  opstår,  finder  man  mere  eller  mindre 
ud  af  ved  at  studere  menneskelige  fejl  og  mangel  på  genea- 
logisk ufejlbarlighed  —  svag  hukommelse,  skødesløshed 
ved  afskrivning  af  oplysninger  fra  én  optegnelse  til  en 
anden.  Tilsyneladende  uoverensstemmelser  forårsages  ved 
fejl,  det  er  rigtigt,  men  det  er  sommetider  lettere  at  forstå 


grunden  til  den  tilsyneladende  uoverensstemmelse  end  at 
finde  grund  til  virkelige  fejl. 

Der  er  fire  vigtige  måder,  hvorved  en  person  identificeres 
i  genealogi: 

NAVNE   —   STEDER   —   DATOER   —    SLÆGTSKARS- 
GRAD. 

Vi  vil  beskæftige  os  med  alle  disse  fire  måder,  med  efter- 
tryk lagt  på  de  forskellige  måder,  hvor  uoverensstemmel- 
ser kan  opstå. 
NAVNE 
I.  Fonetiske  variationer  af  det  samme  navn  er  ofte  årsag 
til,  hvad  der  synes  at  være  en  alvorlig  uoverensstem- 
melse. Navne,  både  for-  og  efternavne,  blev  ofte  ned- 
skrevet i  kirkelige  og  borgerlige  optegnelser  af  skrivere, 
som  indførte  navnene,  som  de  hørte  dem,  uden  at  de 
kontrollerede  om  stavemåden  var  korrekt.  I  mange 
tilfælde,  særlig  i  gamle  dage,  var  den  person,  som  gav 
oplysningen,  ikke  i  stand  til  at  læse  eller  skrive  og 
ville  derved,  selv  om  han  blev  spurgt,  være  ude  af  stand 
til  at  godkende  den  måde  det  blev  skrevet  på. 
Når  indførsel  af  det  samme  navn  først  er  fundet  under 
flere  forskellige  stavemåder,  er  det  som  regel  let  at 
forsone  sig  med  de  forskellige  stavemåder,  men  da 
mange  trykte  kopier  af  originale  optegnelser  arkiveres 
i  streng  alfabetisk  orden,  er  det  nødvendigt,  at  man 
tager  de  mulige  fonetiske  og  andre  variationer  i  be- 
tragtning. 
II.  Brugen  af  øgenavne  og  kælenavne  er  ofte  årsagen  til 
bekymring  ved  efterforskningsarbejde.  De  mere  almin- 
delige og  anerkendte  kælenavne  genkendes  let  —  Retty 
eller  Reth  eller  Lisbeth  for  Elisabeth,  Per  for  Peter 
o.  s.  v.  Der  er  imidlertid  andre,  som  ikke  så  let  lader 
sig  genkende,  da  de  kan  være  begrænset  til  et  bestemt 
landområde,  hvor  de  bruges.  Rrugen  af  øgenavne  og 
kælenavne  må  dog  ikke  tages  som  bevis  på,  at  skabe 
et  led  mellem  to  tilsyneladende  forskellige  navne. 
Rrugen  af  øgenavne  er  naturligvis  vanskeligere  at  vur- 
dere. Den  slags  navne  kan  være  givet  til  en  person 
på  grund  af  en  eller  anden  fysisk  egenskab,  forbindelse 

med  et  bestemt  stednavn  eller  en  begivenhed,  der  har 
forbindelse  med  hans  liv.  Man  skal  være  meget  forsig- 
tig, når  man  skal  identificere  personer,  som  har  øge- 
navne, og  omhyggeligt  sikre  sig,  at  der  skaffes  til- 
strækkeligt bevis  på  positiv  forbindelse  mellem  de  på- 
gældende. 
III.  Flere  fornavne  kan  forvirre,  hvor  det  i  virkeligheden 
skulle  være  en  let  sag  at  identificere  en  person.  To  eller 
flere  fornavne  betyder,  at  den  pågældende  kan  kendes 
under  begge  eller  under  hvert  af  dem  i  forskellige  op- 
tegnelser. De,  som  forsker  i  optegnelser  efter  iden- 
tifikationsenkeltheder,  skal  være  opmærksomme  på 
dette  og  bruge  en  aktiv,  men  ikke  uhæmmet  fantasi. 
Eksempel: 

Henry  Isaac  Mills  var  det  navn  en  af  mine  forfædre 
fik  ved  sin  fødsel.  Ved  hans  bryllup  var  det  anført  som 
Henry  Mills,  ved  hans  første  barns  fødsel  ved  Henry 
I.  Mills  og  ved  hans  død  som  Isaac  Mills! 


STEDER 
I.  Fonetisk  stavemåde  og  variationer  af  det  samme  sted- 
navn skaber  ofte  forvirring.  Sådanne  forskelle  i  sta- 
vemåde er  ofte  forårsaget  ved  sprogets  accent  og  dia- 
lekt og  gennem  hjemmelsmandens  manglende  evne  til 
at  læse  og  skrive  og  derfor  kontrollere  det  nedskrevne. 
Dette  problem  er  særligt  fremherskende  i  forskellige 
optegnelser  i  De  Forenede  Stater,  hvor  oplysningerne 
enten  blev  givet  eller  nedskrevet  af  fremmedtalende 
folk.  Tyske  stednavne  og  navne  på  danske  landsbyer 
og  byer  bliver  ofte  nedskrevet  på  en  sådan  måde,  at 
der  er  megen  lidt  lighed  mellem  det  virkelige  navn  og 
det  navn,  der  er  skrevet  ned. 

Der  er  måske  ingen  andre  faser  i  det  genealogiske  ar- 
bejde, hvor  fantasien  og  overvejelse  af  alle  muligheder 
er  så  tiltrængt  som  her. 

(Fortsættes) 
(Fra  Genealogical  Research  Standards  af  Derek  Harland) 


VIGTIGT! 

Nye  forkortelser  på  amterne 
i  Danmark 

Fra  Genealogical  Society  i  Salt  Lake  City,  Utah,  har  vi 
fået  meddelelse  om,  at  forkortelserne  på  amterne,  således 
som  de  skal  bruges  på  de  genealogiske  familieskemaer,  er 
blevet  forandret.  De  skal  nu  forkortes  således: 

Aabenraa — Sønderborg A-Sndr 

Aalborg    Albrg 

Aarhus Aarhus 

Bornholm Brnhlm 

København  Cpnhgn 

Frederiksborg Frdrks 

Haderslev Hdrslv 

Hjørring Hjrrng 

Holbæk Hlbk 

Maribo Maribo 

Odense Odense 

Præstø Prst 

Randers  Rndrs 

Ribe Ribe 

Ringkøbing Rngkbn 


Skanderborg Skndrb 

Sorø   Sorø 

Svendborg  Svndbr 

Thisted Thstd 

Tønder Tønder 

Vejle Vejle 

Viborg Viborg 

Danmark  forkortes  til Dnmr. 

Vi  beder  alle  søskende,  der  udarbejder  familieskemaer, 
for  fremtiden  anvende  disse  forkortelser  for  amterne,  og 
vi  beder  alle,  som  er  i  besiddelse  af  GENEALOGISK  IN- 
STRUKTIONSBOG, om  at  rette  forkortelserne,  som  findes 
på  side  24  i  denne  bog,  til  ovenstående  forkortelser. 

Genealogisk  Forenings  Hovedbestyrelse. 


OBS: 

GARMENTS: 

På  grund  af  sommerferie  er  der  intet  salg  af  gar- 
ments  i  juli  måned! 

Har  der  nogensinde  været  et  tidspunkt  i  hele  menneske- 
hedens historie,  hvor  et  barn  ikke  har  set  med  strålende 
øjne  på  sin  moder  eller  fader,  sin  bedstefader  eller  sin 
lærerinde  og  sagt:  »Fortæl  en  historie«? 

Har  der  nogensinde  været  et  tidspunkt,  hvor  et  barn  ikke 
følte  det,  som  om  det  boede  sammen  med  dværgene,  rejste" 
over  det  store  hav  eller  var  tilbage  i  de  »gamle  dage«,  me- 
dens det  lyttede  til  fortælleren? 

Har  der  nogensinde  været  et  tidspunkt,  hvor  vi  ikke 
kunne  smutte  ind  i  barnets  hjerte  med  en  historie  og  un- 
dervise det  »af  Herren«? 

»Fortæl  en  historie!«  Denne  opfordring  er  uden  alder, 
og  fortælleren  har  altid  været  en  navnkundig  person.  I 
primitive  stammer  kom  fortælleren  næst  efter  høvdingen.  I 
middelalderen  var  fortælleren  velkommen  overalt.  Slots- 
herren åbnede  sine  porte  for  ham,  tjenerne  lyttede  gennem 
de  halvt  åbne  døre. 

I  vor  egen  tid  ligger  unge  så  vel  som  gamle  under  fol- 
den fortryllelse,  der  kommer  fra  fortælleren.  Det  er  blevet 
sagt,  at  hvis  man  har  et  mindreværdskompleks,  skal  man 
blive  fortæller.  Man  kan  simpelthen  ikke  føle  sig  mindre- 
værdig, når  børn  med  betagelse  hænger  ved  hvert  ord  man 
siger,  hver  løften  af  ens  øjenbryn,  hver  toneføring  i  ens 
stemme. 

Fordele  ved  at  fortælle 

Lad  os  betragte  nogle  af  fordelene  ved  at  fortælle.  At 
fortælle  en  historie  i  stedet  for  at  læse  den  op,  gør  lærer- 
inden mere  fri,  hun  er  ikke  længere  bundet  af  sin  bog,  men 
fri  til  at  bruge  sine  øjne,  til  at  se  ind  i  børnenes  øjne,  fri 
til  at  betragte  deres  reaktioner.  Hun  er  også  frit  stillet 
med  hensyn  til  at  udelade  enkeltheder,  der  er  kedsomme- 
lige, og  fri  til  at  skabe  en  følelse  af  glæde  og  opmærksom- 
hed. John  T.  Wahlquist  siger: 

»Dette  personlige  element  bringer  en  ånd  af  glæde 
og    taknemmelighed,    som    er    smittende.    Ingen    taler, 
uanset  af  hvor  stort  format,  kan  konkurrere  med  for- 
tælleren i  bestemte  situationer.« 
En  stor  fortællerinde,   Sara  Cone  Bryant,  fortæller   os, 
at  den  større  lethed  man  har  ved  at  fastholde  børns  op- 
mærksomhed, er  grund  nok  til  at  fortælle  historier  i  stedet 
for  at  læse  dem  op. 

Formålet  med  at  fortælle 

Indflydelsesrige  personer  udtrykker  forskellige  meninger 
med  hensyn  til  formålet  med  at  fortælle;  nogle  mener,  at 
historier  kun  bør  fortælles  for  morskab  eller  som  under- 
holdning. Den  kendsgerning,  at  historien  kan  indeholde  be- 
rigende oplevelser  og  moralske  og  etiske  værdier,  siger  de 
er  underordnet.  Andre  sætter  lærdommen  i  første  række 
og  underholdning  som  en  biting. 


Der  er  ingen  tvivl  om,  hvorfor  Primary-funktionæren  for- 
tæller historier.  Vi  er  lærerinder  i  Jesu  Kristi  evangelium. 
Vi  er  indsat  for  at  bygge  en  fast  grundvold  hos  vore  børn, 
så  de  kan  finde  den  vej,  der  fører  tilbage  til  vor  himmelske 
Fader.  Vi  ved,  at  børn  elsker  historier,  og  at  de  igennem 
dem  kan  lære  evangeliet  at  kende,  elske  det  og  efterleve  det. 

Dette  er  hovedformålet. 

Følgende  historie  viser  et  eksempel  på,  hvorledes  vi  med 
små  midler  kan  være  hjælpsomme  overfor  vore  medmenne- 
sker. 

Der  var  varmt  i  kirken.  Vinduerne  og  dørene  stod  åbne, 
og  der  var  en  elektrisk  vifte  foran  i  kirkesalen,  og  også  en 
bag  i  salen,  men  der  var  alligevel  varmt.  Af  og  til  tog  en  af 
mændene  sit  lommetørklæde  op  af  lommen  og  tørrede  sve- 
den af  panden.  Papirvifter,  som  folk  havde  taget  med,  be- 
vægede sig  frem  og  tilbage  næsten  uafbrudt. 

Jan,  som  lige  var  fyldt  seks  år,  havde  også  en  vifte. 
Hans  moder  havde  taget  to  med,  en  til  ham  og  en  til  sig 
selv,  når  hun  kom  i  kirken. 

Jans  vifte  var  en  foldet  silkevifte  med  malede  blomster 
og  en  silkekvast  på.  Frem  og  tilbage  gik  Jans  vifte.  Frem 
og  tilbage  gik  hans  moders  vifte.  Sommetider  blev  Jan  træt 
af  at  bevæge  viften. 

Medens  han  hvilede  sig,  lagde  han  mærke  til  en  hvidhåret 
dame,  som  sad  på  bænken  foran  ham.  Hun  så  meget  varm 
ud.  Hun  havde  små  svedperler  på  panden.  Engang  imellem 
tog  hun  sit  lommetørklæde  og  tørrede  sig  i  ansigtet  og  vif- 
tede sig  med  det. 

»Ih!«  tænkte  Jan,  »hun  ser  varm  ud,  og  hendes  lomme- 
tørklæde hjælper  ikke  ret  meget,  man  kan  ikke  lave  vind 
med  et  lommetørklæde,  som  man  kan  med  en  vifte.« 

Med  disse  tanker  begyndte  Jan  at  vifte  sig  igen.  Frem 
og  tilbage.  Meget  roligt  bevægede  Jan  sin  vifte.  Hvor  denne 
lille  vind  føltes  godt!  Så  blev  han  igen  træt  og  lagde  viften 
i  skødet  og  så  igen  hen  mod  den  lille  dame.  Små  perler 
af  fugtighed  sad  stadig  på  hendes  pande.  Så  fik  Jan  plud- 
selig en  idé.  Han  lænede  sig  henimod  sin  moder  og  hviskede 
lidt  ind  i  hendes  øre.  Hun  nikkede  og  smilede. 

Så  tog  Jan  lige  så  stille  som  en  mus  sin  vifte  og  rakte 
den  til  den  lille  dame.  »Tak«,  hviskede  hun  stille,  »Mange 
tak!« 

Så  satte  Jan  sig  tilbage  på  bænken  med  et  smil  på  læ- 
berne og  et  smil  i  sit  hjerte. 

Primary  Hovedbestyrelse 

Nadververs  for  juni: 

»Og  det  skal  I  altid  gøre  for  dem, 
som  omvender  sig  og  bliver  døbt  i  mit 
navn«.  (3  Nephi  18:11). 

Nadververs  for  juli: 

». .  .  i  Jesu  Kristi,  den  levende  Guds 
Søns  navn  .  .  .«    (Mormon  9:29). 

Søndagsskolesang  for  juni: 

»Kom,  sorgbetyngte  sjæl«.  (Nr.  132 
i  den  blå  sangbog). 

Søndagsskolesang  for  juli: 

»For  dig  vi  komme«.  (Nr.  125  i  den 
blå  sangbog). 


NOAHS  DAGE 


Det  er  en  sjov  overskrift  vil  nogle  måske  mene,  men  der 
er  virkelig  en  baggrund  herfor.  Har  du  nogensinde  stoppet 
op  midt  i  al  din  travlhed  og  set  dig  tilbage,  nu  tænker  jeg 
her  kun  på  den  tid,  da  du  selv  og  andre  mennesker  har 
levet,  på  denne  jord  —  og  når  du  så  har  gennemtænkt  det 
hele  sådan  ret  nøgternt,  så  vil  du  vel  også  give  mig  ret  i, 
at  der  er  meget  tilfælles  med  NOAHS  DAGE,  i  den  tid  hvori 
vi  lever  nu  —  måske  nok  på  en  lidt  anden  måde,  men  dog 
ikke  på  nogen  måde,  som  står  tilbage  for  den  galskab,  som 
rasede  dengang  —  det  er  rigtigt  nok,  at  tiden  har  udviklet 
sig,  siden  hine  dage,  men  det  er  som  om  menneskerne  har 
forpasset  tiden  —  for  i  stedet  for  at  nyde  alle  disse  goder, 
som  vitterligt  er  blevet  tilbudt  os,  og  som  dagligt  gives  os 

—  ja!  så  er  det  som  om  Satan  selv  har  sat  sig  på  toppen 
af  goderne,  og  sidder  der  som  en  afskydelig  majestæt,  og 
lader  sig  tilbede  af  en  alt  for  stor  menneskeskare  —  som 
ikke  kan,  eller  ikke  vil  se,  hvor  afskydelig  han  er!  —  Såle- 
des var  det  også  dengang  da  de  dansede  om  guldkalven  — 
således  var  det  også  da  de  levede  i  sus  og  alskens  ud- 
skejelser på  NOAHS  DAGE  —  dengang  sad  Satan  også  og 
triumferede,  nikkede  og  lo  af  alt  folkets  tilbedelse  —  jeg 
tænker  tit  på,  hvor  svært  det  er  for  vore  unge,  og  tildels 
også  for  andre,  når  al  denne  modbydelighed  vælder  sig  ind 
imod  os  —  ofte  pakket  ind  i  bibelpapir  eller  lyserødt  vat 

—  og  her  tænker  jeg  især  på  den  »farlige  radio  og  T.V.«, 
på  aviser,  ugeblade  og  på  mange  voksnes  slibrighed  — ■  i 
radioen  bandes  og  sværges  der  til  den  store  guldmedalje  og 
alskens  dårlighed  ryger  ud  i  æteren  i  flæng,  her  ses  der 
stort  på  almindelig  velopdragenhed  —  mange  børn  lærer 
her,  før  de  kommer  i  skole  og  til  skelsår,  hvad  verden  i  dag 


består  af,  og  det  gode  overskygges  som  regel  af  en  masse 
dårligt,  men  ingen  råber  et  vagt  ved  gevær,  for  alle  er 
efterhånden  af  den  mening,  at  sådan  skal  det  være,  og  hvis 
der  er  en  anden,  der  har  en  modsat  opfattelse,  ja!  så  er 
det  så  afgjort  den,  der  er  noget  i  vejen  med  —  se  nu  blot 
på  hvorledes  de  fra  den  mindste  klasse  og  opefter  giver 
dem  undervisning  i  kønslig  omgang  —  det  fineste,  det  mest 
intime  bliver  stillet  til  offentlig  beskuelse,  nogle  siger,  at 
det  bliver  gjort  på  en  meget  fin  og  nænsom  måde,  man 
tager  sig  til  hovedet,  og  må  erkende,  at  vi  lever  i  en  NOAHS 
TID  —  vi  hører  så  godt  som  aldrig  ordet  kyskhed,  det  er 
der  ingen  der  taler  om,  det  er  næsten  blevet  et  uartigt  ord 
—  og  Satan,  den  lumske  rad,  ih!  hvor  han  fryder  sig  — 
han  nikker  og  smiler  venligt  til  sit  folk,  og  de  nejer  sig 
nok  så  pænt,  og  andre  af  hans  velvillige  redskaber  udsender 
nok  et  eksemplar  af  en  vulgær  og  modbydelig  sexbog  — 
uden  at  de  lovlige  myndigheder  kan  nå  at  gøre  noget  — 
og  se  på  biografernes  reklamer,  med  de  store  annoncer, 
med  halv-  og  helnøgne  kvinder,  hvor  mange  gange  den 
eneste  påklædning  er  et  pistolbælte  eller  et  eller  andet  vå- 
ben, der  skal  prøve  på  at  dække  de  mest  intime  dele. 

Jo,  mine  kære  søskende,  vi  er  virkelig  midt  i  NOAHS 
DAGE!  —  og  lad  os  da  prøve  på  at  give  vore  medmenne- 
sker noget  —  men  for  alt  i  verden  give  vore  børn  og  vore 
unge  noget,  give  dem  en  åndelig  ballast,  så  de  har  noget 
at  stå  imod  med  (i  den  tid  der  er  tilbage!);  lad  os  bede 
til  vor  Fader  i  Himlen,  at  han  må  give  både  dig  og  mig 
kraft  og  styrke  til  at  give  fra  Ham  til  alle  i  vor  Søndags- 
skole, således  at  ingen  af  os  må  blive  påvirket  eller  på  no- 
gen måde  smittet  af  Satans  modbydelige  sygdomme  —  no- 

gen  af  os  —  lad  os  da  i  fællesskab  få  det  udryddet.  Hvor 
er  det  vigtigt  at  vi  —  du  og  jeg  —  som  er  arbejdere  i  Søn- 
dagsskolen, det  sted  hvor  ofte  det  fundamentale  bliver  lagt 
for  dem,  der  lærer  vor  Kirke  at  kende,  at  vi  dygtiggør  os 
—  at  vi  lærer,  og  atter  lærer  —  for  bedre  at  kunne  give 
igen;  man  begår  faktisk  en  synd,  når  man  påtager  sig  et 
kald,  som  består  i  at  være,  eller  at  give  noget  til  andre, 
og  man  så  ikke  gør  det,  f.  eks.  hvis  man  er  lærer,  og  dér 
blot  jabber  det  af  —  og  ofte  møder  uforberedt,  i  bedste 
fald  kun  når  at  få  læst  sin  lektie  igennem  en  times  tid  før 
Søndagsskolen  søndag  morgen  —  og  så  regner  med,  at  nu 
klarer  man  den  nok  —  NEJ  DU  GØR  EJ!!  Ikke  nok  med 
at  du  snyder  vor  Herre,  og  dig  selv,  men  du  snyder  dine 
elever  —  og  er  ansvarlig  for,  at  de  går  glip  af  et  budskab 
fra  vor  Fader  i  Himlen  —  det  er  din  skyld,  at  disse  elever 
ikke  får  den  udvikling,  som  de  har  krav  på  ,du  holder  dem 
tilbage  i  visdom  —  det  er  din  skyld,  ved  din  sjuskethed,  at 
der  måske  går  en  missionær  tabt  netop  fra  din  klasse! 
Denne  eksplosive  indledning  skulle  danne  baggrund  for 
en  alvorlig  appel  til  alle  Søndagsskoler,  hvor  de  end  måtte 
være  i  vort  skønne  land,  en  appel  om,  at  GØR  HVAD  ER 
RET  —  hvis  både  du  og  jeg  gør  de  ting,  som  vi  skal  gøre 
(ifølge  vort  kald),  ja,  så  kan  vi  være  med  til  at  dæmme 
op  for  Satans  anslag,  og  ikke  nok  med  at  vi  kan  dæmme 
op,  men  vi  kan,  ifølge  vort  præstedømme,  slå  alle  hans 
anslag  tilbage,  men  dette  kræver  da  også  at  vi  yder  en 
indsats,  vi  skal  tilsidesætte  os  selv,  kun  gøre  som  vor  Fader 
i  Himlen  ønsker  at  vi  skal  gøre.  Og  her  vil  jeg  gerne  stille 
dig  nogle  spørgsmål:  »Hvorledes  vil  du  behandle  det  ma- 
teriale, som  du  har  fået  udleveret  til  denne  måneds  fæl- 
lesrecitation?  Vil  du  gå  let  hen  over  det?  Vil  du  slet  ikke 
udføre  det?  Mener  du  at  du  bliver  flov  over  at  rejse  dig 
op  og  recitere  et  skriftsted?  Er  du  genert  over  at  vise, 
over  for  andre,  at  du  er  Jesu  broder  eller  søster?  Mener  du 
ikke,  at  det  passer  til  »din  mentalitet«?  Passer  en  af  disse 
sætninger  på  dig,  så  er  det  ret  på  tide,  at  du  lægger  din 
»mentalitet«  om  efter  Kirkens,  og  ikke  omvendt.  Dit  svar 
bør  være:  »Jeg  ved,  at  det  er  et  stort  ansvar,  men  også  et 
stort  privilegium,  at  være  med  i  dette  program,  men  jeg  vil 
gøre  mit  bedste  —  jeg  vil  være  med  til  at  opelske  et  ønske, 
både  i  mig  selv,  og  i  mine  små  søskendes  hjerter,  om,  at 
måtte  blive  en  missionær  i  Herrens  Kirke«. 


I  Lære  og  Pagter  78:7  læser  vi:  »Thi  om  I  vil,  at  jeg  skal 
give  jer  en  plads  i  den  celestiale  verden,  må  I  berede  jer 
ved  at  gøre  det,  jeg  har  befalet  jer  og  fordret  af  jer.«  Dette 
fællesrecitationsprogram  er  virkelig  noget,  der  ønskes  af 
os  —  det  er  en  slags  forberedelse  til  at  blive  en  missionær 
—  og  hvem  vil  vel  sætte  sig  imod  et  sådant  ønske!  Jo,  der 
er  én,  der  vil  sætte  sig  imod  det  —  én  som  absolut  ikke 
ønsker  dette  bragt  ud  i  livet  —  én  som  vil  prøve  at  påvirke 
os  i  vor  hverdag,  og  som  vil  juble  med  hele  sit  slæng,  hvis 
han  blot  kan  få  en  til  at  vende  sig  imod  det,  jo,  Lucifer 
står  på  spring  hele  tiden  —  han  går  ikke  let  hen  over  det! 
Han  vil  altid  udføre  sin  plan!  Han  bliver  aldrig  flov  eller 
genert!  Alt  det  dårlige  passer  sig  for  hans  mentalitet!  Husk 
at  Lucifer  fryder  sig  hver  gang  du  protesterer,  og  ikke  me- 
ner at  det  passer  sig  for  din  mentalitet  —  eller  når  du  siger, 
»det  passer  sig  virkelig  ikke  efter  danske  forhold«.  Han  fry- 
der sig,  for  han  ved,  at  Guds  åbenbaringer  passer  overalt, 
uanset  om  det  er  i  Amerika,  Rusland,  Japan,  Tyskland, 
Danmark  o.  s.  v.  Han  ved  det,  men  ønsker  ikke,  at  du 
skal  have  den  samme  viden. 

Jeg  beder  dig  inderligt  om  at  være  positiv  over  for  alt, 
hvad  du  får  fra  dine  ledere,  jeg  kan  garantere  dig  for,  at 
der  intet  ondt  er  deri  —  og  hvis  du  med  et  åbent  sind 
vil  tage  imod,  vil  du  også  få  den  velsignelse  at  kunne  give 
igen  til  andre;  på  den  måde  vil  du  kunne  være  med  til  at 
fremme  Herrens  værk! 

Og  månedens  spørgsmål:  Vil  du  være  med? 

I  sendes  alle  en  kærlig  hilsen  —  med  ønsket  om,  at  I  hver 
især  må  få  en  rigtig  god  ferie  —  men  glem  ikke  jeres  Søn- 
dagsskole! 

E.  Nordby  Larsen. 
Søndagsskolens  Hovedbestyrelse. 

N.B. 

Der  stod  i  maj  nummeret,  at  præstedømmet  altid  skulle 
åbne  med  bøn,  dette  er  ikke  rigtigt  —  Missionspræsidenten 
har  bedt  mig  meddele  jer,  at  det  er  en  forkert  meddelelse 
der  i  sin  tid  er  udgået,  da  enhver  skal  have  mulighed  for 
at  lære,  her  i  Søndagsskolen,  også  at  komme  i  kontakt 
med  vor  Fader  i  Himlen  igennem  bønnen! 


MÅNEDENS   Skrifoted 


Hvad  er  formålet  med  dette  program? 

Formålet  med  dette  program  er  at  hjælpe  elever  med  at 
indføre  visse  missionærskriftsteder  i  hukommelsen  med 
henblik  på  deres  missionærgerning  i  kirken,  og  til  at  støtte 
deres  egen  tro. 

Formålet  med  de  særlige  2V2-minuts  taler  er  at  belyse 
skriftstedets  betydning  for  kirkens  lære,  som  det  bliver 
præsenteret  for  undersøgere  af  vore  missionærer. 

Hver  tale  skal  holdes  før  den  tilhørende  recitation  af 
skriftstedet,  under  første  halvdel  af  søndagsskolemødet. 
Råde  det  givne  skriftsted  og  den  forklarende  tale  skal  kort, 
men  fornuftigt,  øves  og  overhøres  i  klassen  hver  søndag 
og  hjemme  i  ca.  en  måned  forud  for  deres  præsentation 
ved   søndagsskolemødet.   Det  menes,   at   under   disse   om- 


stændigheder er  ingen  af  de  foreslåede  skriftsteder  for 
lange  eller  for  svære.  Medmindre  skriftstedet  bliver  lært 
udenad,  vil  denne  øvelse  forfejle  sit  mål. 

Læreren  anmodes  om  ikke  bare  at  give  dette  til  eleven 
med  besked  om  at  gå  hjem  og  forberede  en  tale.  Det  håbes, 
at  lærer  og  elev  kan  mødes  og  tale  sammen  om  betydnin- 
gen af  dette  skriftsted,  så  at  eleven  må  opnå  en  god  for- 
ståelse, hvad  angår  skriftstedet  og  dets  betydning. 

Udkastene  til  talerne  er  kun  lavet  for  at  give  nogle 
ideer,  der  kan  være  til  hjælp  ved  udarbejdelsen  af  en  tale. 
Man  håber,  at  lærer  og  elev  vil  søge  andre  hjælpemidler 
f.  eks.  »JESUS  KRISTUS«  og  standardværkerne. 

Forståelsen  kan  kun  opnås  på  basis  af  anstrengelser  for 
at  opnå  den. 

Månedens  skriftsted,  der  læres  udenad,  og  forslag  til  den 

ledsagende  2i/2-minuts  tale. 

Skriftsted  til  d.  7.  august  1966,  kursus  11. 

Skriftsted,  der  skal  læres  udenad. 

Ref.:  Ezekiel  37:15—17. 

Herrens  ord  kom  til  mig  således:  Du  Menneskesøn,  tag 
dig  et  stykke  træ  og  skriv  derpå:  Juda  og  hans  medbrødre 
blandt  israeliterne!  Tag  så  et  andet  stykke  træ  og  skriv 
derpå:  Josef  —  Efraims  træ  —  og  hans  medbrødre,  alt 
Israels  hus!  Føj  dem  så  sammen  til  et  stykke,  så  de  bliver 
et  i  din  hånd. 

Forslag  til  21/2-minuts  talen. 

Fordi  dette  skriftsted  findes  i  Bibelen  er  det  meget  vær- 
difuldt, idet  det  viser,  at  Bibelen  profeterer  om  Mormons 
Bog. 

Herren  gør  det  klart,  at  der  vil  være  et  stykke  træ  eller 
optegnelse,  som  vil  være  Judas  børns  optegnelser.  Denne 
optegnelse  er  i  Bibelen.  Især  fra  den  tid,  da  de  ti  stammer 
var  i  fangenskab,  kan  vi  se  disse  skrifters  betydning.  Fra 
den  tid  blev  Bibelen  næsten  udelukkende  jødernes  opteg- 
nelser. De  andre  stammer,  undtagen  en  del  af  Benjamins 
stamme,  gik  tabt  for  menneskenes  øjne.  Resultatet  er,  at 
vi  ofte  taler  om  Bibelen  som  en  historie  om  Guds  handle- 
måde med  Judas  efterkommere.  Bemærk  imidlertid,  at 
profetien  viser,  at  et  andet  stykke  træ  eller  optegnelse 
om  Josef  og  hans  efterkommere  skulle  opbevares.  Hvad 
kunne  det  være  for  en  optegnelse? 

Du  er  klar  over,  at  år  600  f.  Kr.  befalede  Herren  en  mand 
ved  navn  Lehi  at  tage  sin  familie  med  og  forlade  Jerusa- 
lem, fordi  den  snart  skulle  ødelægges.  Lehi  gjorde,  som 
Herren  havde  befalet  ham.  Som  Herren  altid  har  villet  det 
med  historiske  optegnelser  førte  Lehi  sine  optegnelser  me- 
get   omhyggeligt    og    akkurat.    Han    instruerede    også    sin 


søn,  Nephi,  om  at  føre  optegnelser.  Du  vil  huske,  at  Mor- 
mons Bog  begynder  med  Nephis  første  bog.  Vi  finder  ud 
fra  disse  optegnelser  ud  af,  at  Lehi  og  hans  familie  stam- 
mede fra  Josef. 

Mormons  Bog  bliver  da  et  træstykke  eller  optegnelse  om 
Herrens  handlemåde  med  Josefs  efterkommere. 

Læg  nu  mærke  til,  at  Ezekiel  profeterede,  at  disse  to 
stykker  træ  skulle  samles  og  blive  ét  stykke.  Med  andre 
ord,  de  ville  gå  hånd  i  hånd.  De  ville  blive  ét  i  deres  bud- 
skab. 

I  mange  århundreder  havde  verden  kun  adgang  til  Bibe- 
len. Den  vidnede  om,  at  Jesus  var,  er  og  vil  altid  være  Kri- 
stus. Den  22.  september  1827  tog  Joseph  Smith  Mormons 
Bogs  plader  fra  højen  Cumorah.  Han  oversatte  dem.  De 
indeholdt  det  budskab,  at  Bibelen  var  sand,  og  at  Jesus 
var,  er  og  vil  altid  være  Kristus.  På  denne  måde  er  Judas 
træ  eller  Bibelen  og  Josefs  træ  eller  Mormons  Bog  kom- 
met sammen  for  at  bære  vidnesbyrd  om  hinanden  og  om 
Jesu  Kristi  guddommelighed. 

Månedens  Skriftsted,  der  læres  udenad 
Skriftsted  til  d.  7.  august  1966,  kursus  17. 
Missionærskriftsted,  der  skal  læres  udenad. 
Ref.:  Joh.  14:1—2. 

»Jeres  hjerte  forfærdes  ikke!  Tro  på  Gud,  og  tro  på  mig. 
I  min  Faders  hus  er  der  mange  boliger.  Hvis  ikke,  havde 
jeg  sagt  jer  det;  thi  jeg  går  bort  for  at  gøre  en  plads. rede 
for  jer.« 

Til  dette  skriftsted  findes  der  ingen  forslag  til  2V2-minuts 
talen. 

Må  Gud  velsigne  jer  i  jert  missionærarbejde! 

E.  Nordby  Larsen. 
Søndagsskolens  Hovedbestyrelse. 


Gensidig  Uddannelses  Forening 


»Sådan  er  drenge« 

Sagfører  og  pædagog  W.  Cleon  Skousen  har  aldrig  for 
travlt  til  at  arbejde  for  kirken  eller  til  at  benytte  sin  skrive- 
evne  og  talefærdighed  til  fordel  for  den.  Han  blev  født  i 
Canada,  voksede  op  i  Californien  og  Mexico,  var  på  mis- 
sion i  England  og  blev  senere  præsident  for  Washington 
Stake  Mission.  I  flere  år  arbejdede  han  for  FBI  og  som 
assisterende  professor  på  Brigham  Young  University  i  Utah. 
Ældste  Skousen  har  skrevet  adskillige  bøger,  som  er  blevet 
så  populære,  at  de  kunne  udsendes  på  andre  sprog,  blandt 
andet  spansk.  I  dag  er  han  den  øverste  leder  for  politiet  i 
Salt  Lake  City.  Af  hans  mest  interessante  artikler  er  en 
serie  kaldet  »Sådan  er  drenge«,  hvoraf  her  bringes  den 
første. 


Ønsker  I  at  opdrage  en  dreng:? 


I  min  egenskab  af  advokat  blev  jeg  for  flere  år  siden  bedt 
om  at  skrive  en  bog  om  ungdomskriminalitet.  Grunden  til 
at  bogen  aldrig  blev  færdig  var  vel,  at  mine  egne  otte 
livlige  unger  faktisk  vidnede  om,  at  det  forældre  behøver, 
såmænd  slet  ikke  er  et  kursus  om  ungdomskriminalitet, 
men  et  kursus  i,  hvordan  man  opdrager  en  familie  til  at 
blive  lydige  borgere. 


Derfor  har  jeg  tænkt  mig  i  følgende  artikler  at  gøre  rede 
for  barnets  psykologi,  tanker  og  handlinger  og  hvorledes 
vi  forældre  bedst  overlever  og  lærer  at  tage  enhver  situa- 
tion i  stiv  arm.  Med  andre  ord,  dette  er  noget,  jeg  ville 
ønske  en  eller  anden  havde  været  modig  nok  til  at  fortælle 
mig,  da  jeg  begyndte  at  opdrage  min  egen  familie. 

Man  kan  måske  undre  sig  over,  hvorfor  dette  studium 


134 


omhandler  drenge  og  ikke  piger.  Jeg  kunne  godt  sige  det 
var  af  egoistiske  grunde,  men  grunden  er  ganske  simpelt 
den,  at  ti  gange  så  mange  drenge  som  piger  kommer  i  kon- 
flikt med  samfundet. 

I  dag  findes  der  mange,  der  studerer  børneopdragelse, 
men  endnu  har  jeg  aldrig  mødt  en  ekspert  indenfor  dette 
felt.  Jeg  kender  en  mand,  som  selv  hævdede  at  være  eks- 
pert i  opdragelse,  men  efter  han  blev  gift  og  fik  børn, 
måtte  han  revidere  sin  opfattelse.  Dette  lærer  os  en  meget 
vigtig  ting  —  det  er  umuligt  at  opdrage  børn  efter  en 
lærebog. 

»Opdrager  jeg  en  forbryder«?  spørger  forældre  politiet 
når  deres  søn  er  kommet  galt  afsted.  Først  vil  jeg  trøste 
forældre  med  problem-drenge  og  sige,  at  det  faktisk  er  helt 
almindeligt  at  have  problemer  med  sine  børn.  De  fleste 
unge  par  har  en  forestilling  om,  at  deres  børn  bliver  helt 
anderledes  end  andres.  Men  ligesom  resten  af  os,  finder 
de  ud  af,  at  deres  børn  faktisk  følger  flokken  som  ganske 
almindelige  mennesker,  hvilket  er  ensbetydende  med  pro- 
blemer. Naturligvis  behøver  problemerne  ikke  blive  kroni- 
ske, men  problemer  kommer  der  i  hvert  fald.  Undersøgel- 
ser viser,  at  95  procent  af  alle  forældre  overvinder  deres 
børns  problemer.  De  resterende  5  procent  magter  simpelt- 
hen ikke  at  hjælpe  deres  børn,  og  det  er  som  regel  disse 
børn,  der  har  størst  tendens  til  at  rode  sig  ind  i  uheldige 
episoder. 

Lad  os  f.  eks.  tage  en  18-års  dreng,  som  dårlig  nok  kan 
sove  eller  spise,  fordi  han  har  set  en  »smadder  lækker« 
bil  til  salg  på  en  brugtvognsudstilling  i  byen.  Hvis  hans 
længsel  efter  vognen  bliver  så  stærk,  at  han  tager  sig  et 
job  og  køber  den,  har  forældrene  sandelig  grund  til  at 
være  stolte  af  ham  og  forvente  noget  stort  af  ham  senere. 
Men  hvis  han  derimod  går  rundt  og  surmuler,  fordi  hans 
far  ikke  vil  købe  bilen  til  ham,  og  bruger  dette  til  und- 
skyldning for,  at  han  en  aften  går  ned  og  stjæler  den,  må 
der  skrides  ind  med  det  samme.  Derfor  kan  vi  sige  om  en 
forbryder:  Som  regel  er  han  en  ganske  almindelig  dreng 
med  problemer  som  han  og  hans  omgivelser  ikke  er  i  stand 
til  at  løse  på  en  for  samfundet  antagelig  måde.  Enhver 
dreng  kan  faktisk  godt  blive  en  forbryder.  Han  behøver  slet 
ikke  være  en  speciel  type,  som  man  troede  før  i  tiden,  han 
behøver  ikke  være  fra  et  specielt  dårligt  kvarter  eller  fra 
et  fattigt  hjem,  ikke  en  bestemt  alder,  behøver  ikke  være 
kedelig  og  snu  eller  hade  at  gå  i  skolen  —  han  kan  ligeså 
godt  være  en  aktiv  dreng  både  i  skolen,  på  legepladsen  og 
i  kirken. 


Hvordan  giver  ungdomskriminaliteten  sig  nu  udslag? 

En  forbryder  er  som  regel  en  dreng,  der  begyndte  med 
ganske  almindelige  drenge-problemer.  Han  bryder  sig  måske 

ikke  om  at  arbejde,  synes  ikke  han  har  penge  nok,  ønsker 
en  bil,  ønsker  mere  opmærksomhed,  tror  han  er  mislykket 
og  at  ingen  mennesker  bryder  sig  om  ham,  har  problemer  i 
skolen  og  går  altid  rundt  og  drømmer.  Jeg  kender  en 
dreng,  lad  os  kalde  ham  Jens,  som  netop  har  disse  pro- 
blemer, men  jeg  tror  også  han  kommer  over  dem  uden 
at  blive  en  forbryder,  og  årsagen  er:  Da  hans  chef  på 
benzintanken,  hvor  han  arbejder  efter  skoletid,  skældte 
ham  ud  for  at  være  doven,  blev  han  først  meget  vred 
og  fornærmet,  men  siden  hen  har  han  udført  et  langt  bedre 
arbejde.  I  skolen  var  man  også  efter  ham,  fordi  han  aldrig 
lavede  sine  lektier,  men  efter  et  møde  med  sin  far  og  lærer- 
ne, hvor  de  talte  sagligt  om  tingene,  har  han  taget  sig  al- 
vorligt sammen  og  opnået  gode  karakterer.  Han  går  stadig 
og  dagdrømmer,  men  efterhånden  er  han  blevet  så  travlt 
optaget  af  alverdens  ting,  at  der  dårligt  er  tid  til  det. 

Jeg  kender  også  en  anden  dreng,  lad  os  kalde  ham 
Jørgen,  som  har  haft  fire  ekstrajob  og  er  blevet  fyret  fra 
dem  alle.  I  skolen  blev  han  næsten  smidt  ud,  fordi  han 
snød  til  eksamen,  og  han  bruger  det  meste  af  sin  fritid 
til  at  køre  rundt  i  sin  gamle  bil  og  se,  hvor  mange  ulykker 
han  kan  lave  uden  at  blive  noteret  af  politiet.  Han  nyder 
at  skælde  folk  ud,  og  hans  seneste  påhit  er,  at  det  er  smart 
at  have  tømmermænd.  Forskellen  mellem  Jens  og  Jørgen 
er  sandsynligheden  for,  at  Jens  vil  klare  sig  og  måske  en 
dag  komme  helt  på  toppen,  mens  Jørgen  vil  gå  til  grunde. 
Begge  drenge  har  nogenlunde  samme  problemer,  men  for- 
skellig indstilling.  Da  Jens  blev  kritiseret  for  at  være  do- 
ven, brød  han  sig  sandelig  ikke  mere  om  det  end  Jørgen, 
men  han  tog  kritikken  til  sig  og  prøver  nu  at  forbedre  sig. 
Jørgen  siger  derimod:  »Hvis  de  idioter  ikke  forstår  mig 
eller  kan  akceptere  mig  som  jeg  er,  så  er  det  deres  forban- 
dede fejl«.  Og  han  er  begyndt  at  være  stolt  af  at  være 
mislykket.  Med  Jens  er  det  kun  et  spørgsmål  om  tid,  indtil 
hans  omgangskreds  har  glemt  hans  problemer.  Med  Jørgen 
er  det  faktisk  også  et  spørgsmål  om  tid,  nemlig  indtil 
politiet  griber  ham  og  sætter  ham  fast.  Jørgen  er  i  fuld 
gang  med  at  udvikle  kendetegnene  på  en  forbryder:  Hans 
problem  er  blevet  til  en  vane,  de  bliver  også  udført  med 
fuldt  overlæg,  hans  dårlige  opførsel  gør  ham  upopulær 
og  hadet,  hans  handlinger  og  væremåde  får  en  til  at  nære 
konstant  mistillid  til  ham,  og  hans  livsførelse  leder  ham 
mod  alvorlige  kriminelle  forbrydelser. 


Hvem  bærer  så  skylden  for  ungdomskriminaliteten? 

Dette  bringer  os  til  det  andet  vigtige  punkt.  Hvis  et  hus 
falder  sammen  på  grund  af  dårlig  konstruktion,  lægger 
man  skylden  på  murerne  og  arkitekten.  Hvis  børn  er  mis- 
lykkede er  man  ligeså  tilbøjelig  til  at  lægge  skylden  på 
forældrene.  Men  politiet,  som  arbejder  med  disse  sager 
hver  dag,  har  lært  at  respektere  skriftstedet,  som  siger: 
»At  dømme  tilfalder  mig,  siger  Herren«.  Ingen  af  os  kan 
vide,  hvad  et  forældrepar  har  gået  igennem  for  at  skabe  en 
lydig  borger  og  et  godt  menneske  ud  af  deres  søn.  Jeg  har 
set  drenge,  som  har  fået  en  langt  bedre  opdragelse  og  for- 
ståelse end  deres  venner  og  alligevel  er  endt  som  forbry- 
dere —  derfor  lad  os  aldrig  dømme. 

Imidlertid  synes  jeg  det  er  min  pligt  at  påminde  forældre, 
der  betragter  deres  børn  som  en  slags  bagage,  der  skal 
køres  til  skole,  køres  til  kirke,  hentes  fra  det  og  det  selskab 
o.  s.  v.,  om  at  børn,  hvor  lidt  de  end  giver  udtryk  for  det, 
trænger  til  og  behøver  personlig  kontakt  med  deres  far 
og  mor. 


Hvorledes  kan  vi  så  forebygge   ungdomskriminaliteten? 

Heldigvis  lærer  vi  hver  dag  mere  og  mere  om,  hvorledes 
vi  skal  hjælpe  drenge  som  Jørgen,  men  endnu  bedre,  lærer 
vi  mere  og  mere  om  hvordan  vi  skal  hindre  drenge  i  at 
blive  som  Jørgen.  I  de  følgende  artikler  skal  vi  diskutere 
mange  af  de  anbefalede  procedurer  i  detaljer,  men  jeg  kan 
vel  ligeså  godt  med  det  samme  opremse  nogle  af  grund- 
sætningerne. 

For  det  første  trænger  de  fleste  forældre  til  at  vide  mere 
om  barnets  normale  udvikling,  så  de  er  i  stand  til  at  skelne 
mellem  almindelig  opstand  og  upassende  opførsel,  som 
hører  til  visse  alderstrin,  og  den  opførsel,  der  tydelig  er 
signalet  til,  at  tendensen  til  forbrydelser  ikke  ligger  så 
langt  borte. 

For  det  andet  må  man  sørge  for  at  skabe  det  rette  hjem 
for  sine  børn  ligegyldig  hvor  svært  og  umuligt  det  ser  ud. 
Husk  at  undersøgelser  har  vist,  at  børn,  der  vokser  op  i 
mangelfulde  hjem,  alligevel  får  en  bedre  start  og  klarer  sig 
bedre  end  børn,  der  er  placeret  på  institutioner.   Derfor 

skal  børn  ikke  tages  fra  deres  hjem  medmindre  noget  helt 
exceptionelt  skulle  indtræffe. 

For  det  tredje.  En  af  de  største  fejl  i  den  moderne  bør- 
neopdragelse er,  at  forældrene  undlader  at  lære  børnene 
respekt  for  samfundet  og  landets  love.  De  unge  får  den 
opfattelse,  at  ingen  er  kloge  nok  til  at  kunne  hamle  op 
med  dem  —  hverken  forældre,  skole,  samfund  eller  rege- 
ring. De  ejer  ikke  respekt  eller  tiltro  til  nogen  autoritet. 
Dette  er  resultatet  af  at  opsætte  regler,  som  man  ikke  har 
sørget  for  blev  overholdt,  blidt  hvor  det  var  muligt,  strengt, 
hvor  det  var  nødvendigt.  Konsekvens  er  en  vigtig  del  af  al 
opdragelse. 

Situationen  kompliceres  yderligere,  når  forældre  bliver 
kritiseret  for  at  miste  kontrollen  over  deres  børn  og  må 
overlade  dem  til  myndighederne,  idet  disse  ikke  kan  gøre 
det  en  smule  bedre.  Mange  unge  oprørere  har  udviklet  sig 
til  fuldbefarne  forbrydere,  fordi  retsvæsenet  ikke  var  i 
stand  til  at  give  de  unge  småforbrydere  de  rette  muligheder 
for  at  rette  og  udvikle  sig  til  ordentlige  samfundsborgere. 

For  det  fjerde  skaber  manglende  disciplin  i  barnets  liv 


usikkerhed  og  utrygheds-fornemmelser.  Når  forældre  op- 
sætter rimelige  love  og  sørger  for,  at  de  bliver  overholdt, 
får  barnet  den  følelse,  at  han  lever  i  en  »ordnet  verden«. 
På  den  anden  side,  hvis  man  lover  barnet  visse  straffe 
for  visse  overtrædelser  og  ikke  håndhæver  disse  straffe, 
får  barnet  den  følelse,  at  verden  er  ustabil  og  ved  at  bryde 
sammen. 

For  det  femte  lærer  vi,  at  kriminel  adfærd  og  opførsel 
har  sine  rødder  i  de,  for  forældrene,  uønskede  oplevelser 
og  ideer,  som  barnet  snubler  over  i  den  tidlige  ungdom. 
Derfor  er  nøje  kontrol  af  en  samvittighedsfuld  mor  eller 
far  gennem  den  første  del  af  barndommen  af  overordentlig 
stor  betydning.  Uheldigvis  er  nogle  mødre  nødt  til  at  for- 
lade hjemmet  for  at  gå  på  arbejde,  og  særlig  de  må  tage  sig 
i  nakken  for  at  holde  kontakten  og  den  rette  opdragelse 
ved  lige.  Hvis  det  overhovedet  er  muligt,  bør  børn  have 
deres  mødre  hjemme  mens  de  er  små. 

I  næste  artikel  vil  vi  begynde  studiet  af  det  normale  barn 
i  alderen  mellem  et  og  tre  år. 


De  unge  pigers  belønning  for  19G4-G5. 


Det  er  os  en  glæde  at  kunne  ønske  en  række  unge  piger 
tillykke  med  det  arbejde,  de  har  udført  og  de  krav,  de  har 
opfyldt  for  at  blive  værdige  til  en  personlig  belønning. 
(I  januarnummeret  kan  man  på  G.U.F.-siden  læse  nærmere 
om,  hvad  disse  krav  går  ud  på).  En  del  af  de  unge  har 


Herning. 

Horsens. 
Fredericia. 

Frederikshavn. 

Randers. 


Ålborg. 


Amager. 


København 
Søndre-Centrum. 


Nordre. 


Birthe  Hyldgaard 
Inga  Hyldgaard 
Karen  Lauritsen 
Ella  Sørensen 
Kirsten  Sølbæk 
Dorrit  Sølbæk 
Kirsten  Klausen 
Henny  Klausen 
Gitte  Markmann 
Jette  Markmann 
Inge  Andersen 
Bente  Christensen 
Ellen  Dahlin 
Annelise  Michaelsen 
Hanne  Jepsen  Larsen 
Hanne  Lind  Jensen 
Else  Nielsen 
Jytte  Vibeke  Jensen 
Berthe  Andersen  Falden 
Eva  Larsen 
Anette  Asmussen 
Sussi  Rasmussen 

Susanne  Farcinsen 
Lise  Bruun 
Marianne  Hentzen 
Lone  Essenbæk 
Hanne  Thorsteinsson 
Liselotte  Hvistendal 
Karen  Sørensen 
Jette  Thomsen 
Anne  Elisabeth 
Nordby  Larsen 
Marilyn  Dietz 
Ingelise  Pedersen 
Dorrit  Ljungstrøm 
Pia  Ringheim 


yderligere  arbejdet  på  at  fortjene  en  klassebelønning.  Her 
kan  man  tjene  en  ny  hvert  år,  indtil  man  når  Gleaner-al- 
deren.  Derefter  må  man  arbejde  mindst  tre  år  på  at  opnå 
at  blive  Guld-Gleaner.  Følgende  unge  piger  ønskes  tillykke- 

En  speciel  lykønskning  retter  vi  til  Dorrit  Ljungstrøni 
og  Pia  Ringheim  i  anledning  af  at  de  syv  år  i  træk  har  tjent 
deres  personlige  belønning,  hvilket  i  år  berettiger  dem  til 
at  modtage  syvende-års  medaljen  i  sølv  eller  guld.  Så  vidt 
vides  er  det  første  gang  to  danske  piger  modtager  denne 


anerkendelse.   Derudover  har  de  tjent  hver  eneste  mulige 
klassebelønning  i  dette  tidsrum. 

Den  danske  mission  er  stolt  af  jer  og  påskønner  jeres 
trofasthed  og  det  arbejde  I  har  gjort  i  disse  7  år. 


Kort  G.U.F.  Nyt 


Ved  konkurrencer  i  de  to  danske  distrikter  er  følgende 
blevet  udtaget  til  at  skulle  repræsentere  Den  danske  Mission 
ved  FESTINORD  1966  i  Stockholm: 

1.  Kvartet:  Endnu  ikke  udvalgt. 

2.  Lejrbålsunderholdning:  Karl-Ove  Nielsen,  Esbjerg. 

3.  Roadshow:  Præsenteret  af  København  Nordre  Gren. 

4.  Kuglestød: 

5.  Kastebold: 

6.  Sprinterløb  for  drenge: 

7.  Sprinterløb  for  mænd: 

8.  Sprinterløb  for  piger: 

9.  Distanceløb  for  drenge: 

10.  Distanceløb  for  mænd: 

11.  Længdespring  for  drenge: 

12.  Længdespring  for  mænd: 


Konkurrencer  endnu 
ikke  afsluttet  ved 
redaktionens 
slutning. 


13.  Længdespring  for  piger: 

14.  Højdespring  for  drenge: 

15.  Højdespring  for  mænd: 

16.  Højdespring  for  piger: 

17.  Stafetløb  for  drenge: 

18.  Stafetløb  for  mænd: 

19.  Stafetløb  for  piger: 


Konkurrencer  endnu 
ikke  afsluttet  ved 
redaktionens 
slutning. 


Desuden  deltager  vi  i  dansekonkurrencen  med  16  folke- 
dansere, 12  deltagere  i  moderne  danse  og  6  i  pigedans.  10 
piger  vil  for  Danmark  gå  mannequin  i  selvsyede  kjoler 
eller  dragter.  Og  endvidere  deltager  vi  med  et  fodboldhold 
og  et  volleyball-hold,  sammensat  af  spillere  fra  begge  di- 
strikter. Og  endelig  sender  vi  50  sangere  til  det  store  Ung- 
domskor,  udvalgt  fra  begge  distrikter. 


PRÆSTEDØMMET 


En  fader,  som  går  eller  kører  sammen  med  sin  søn  til 
præstedømmets  møde,  skulle  have  mange  ting  at  diskutere 
med  ham.  Der  er  så  meget  at  belære  en  dreng  om  med  hen- 
syn til  forholdet  mellem  et  dødeligt  menneske  og  hans 
Fader  i  himlen,  om  fødsel  og  død,  om  forudtilværelsen  og 
hvad  der  kommer  efter  døden,  om  forholdet  mellem  men- 
skene  indbyrdes,  om  ægteskab,  om  ordinancerne,  om  temp- 
lerne, om  missioner,  at  der  i  sandhed  aldrig  burde  blive  no- 
gen pause  i  samtalen. 

Fædre  har  så  meget  at  fortælle,  men  alligevel  sker  det 
tit,  at  en  fader,  med  al  den  lokkende  kundskab,  som  han 
skulle  lære  fra  sig,  går  eller  kører  afsted  i  tavshed,  øjensyn- 
ligt tilfreds  med  blot  at  have  drengen  ved  sin  side.  Ved 
sådanne  lejligheder  er  drengen  også  ofte  tavs.  Mange 
fædre  kan  ikke  så  let  føre  nogen  samtale  nogensinde,  og 
sommetider  ved  de  ikke  hvad  de  skal  sige. 

Præstedømmets  ugentlige  møde  burde  være  en  oplevelse, 
som  skulle  hjælpe  til  at  give  en  fader  den  fornødne  belæ- 
ring, så  han  kan  give  sin  søn  og  hele  resten  af  familien 
ønskværdige  samtaleemner.  Titlen  for  dette  års  lektiehefte 
er  meget  passende  »Du  og  dit  præstedømme«.  Når  året  er 
forbi,  vil  faderen,  hvis  han  har  været  trofast  til  at  komme 
til  sine  møder,  have  fået  seks  interessante  emneområder, 
som  han  kan  diskutere  med  sin  søn.  Vi  håber,  at  han  vil 
have  læst  materialet  i  vejledningen;  og  så  vil  han  desuden 
have  fået  forøget  sit  lager  af  kundskab  med  de  meninger 
og  udtryk,  som  hans  kammerater  indenfor  præstedømmet 
er  fremkommet  med,  når  lektierne  er  blevet  diskuteret  i 
klassen. 

Det  er  ganske  interessant  at  se,  at  selv  om  diskussionerne 
om  evangeliske  emner  har  været  brugt  i  præstedømmets 
møder  i  mange,  mange  år,  er  materialet  i  det  løbende  lek- 


tiehefte frisk,  nyt  og  anderledes.  Overskrifterne  er  vel- 
kendte. Det  er  de  pålidelige,  bestandige  emner,  som  vil  føre 
til  ophøjelse,  hvis  de  følges,  men  behandlingen  af  emnerne 
er,  i  hvert  enkelt  tilfælde,  levende  og  livlig.  Se  på  listen 
over  hovedoverskrifterne: 

Præstedømmet  gør  dig  til  Guds  partner. 
Dit  præstedømme  repræsenterer  myndighed 
Præstedømmet  bringer  dig  personlig  magt 
Du  er  patriark  i  dit  hjem 
Du  er  din  kvorumbroders  vogter 
Dit  præstedømme  i  Guds  regering. 
Der  findes   omkring  otte  lektier  under  hver  overskrift. 
Overværelse  af  det  ugentlige  møde  for  præstedømmet  tje- 
ner til  at  minde  det  gamle  medlem  om  meget,  som  han 
allerede  kender,  og  giver  ham  en  ny  indstilling  til  denne 
kundskab  og  nye  anvendelsesmetoder  for  de  lektier,  der 
undervises  i. 

For  det  nye  medlem  bliver  hver  søndag  morgen  til  den 
rene  glæde,  efterhånden  som  Helligånden  lader  ham  gå 
fremad.  Han  fryder  sig  over  at  være  en  Guds  søn,  som 
Gud  ikke  har  glemt. 

For  både  det  gamle  og  det  nye  medlem  giver  lektierne 
nye  tanker  med  hensyn  til  deres  forhold  til  deres  hustruer 
og  børn.  Alle  bør  blive  bedre  medhjælpere  for  deres  hu- 
struer og  bedre  fædre  for  deres  sønner  og  døtre. 

Fædrenes  ugentlige  tur  med  deres  sønner  på  vej  til 
præstedømmets  møde  vil  blive  beriget,  når  fædrene  giver 
deres  sønner  de  nyligt  erhvervede  kundskaber,  som  vil 
føre  dem  sammen  i  et  rigt  kammeratskab,  der  vil  minde  om 
forholdet  mellem  Abraham  og  Isak  eller  mellem  Jakob  og 
Josef. 

(Fra  Improvement  Era,  marts  1966). 

STOCKHOLM   30.6-3.71966 


intit 


Fødselsdage: 

Vi  siger  til  lykke  til  følgende  søsken- 
de: 
Vejle: 

Anker   Madsen,   65    år   den   21.   maj. 
Undskyld,    at    lykønskningen    kommer 
lidt  sent! 
København  Søndre  Gren: 

Else  Marie  Stricker,  Brøndbyvænget 
3,  65  år  den  6.  juni. 
København  Centrum  Gren: 

Kaj  Johan   Vilhelm  Dannebrog,  Jæ- 
gersborggade 54,  65  år  den  11.  juni. 

Ingeborg  Thora  Louise  Johansen, 
Fyensgade  1,  75  år  den  19.  juni. 

Theodora    Sofie    Nielsen,    Nørrebro- 
gade 200  B,  85  år  den  20.  juni. 
Randers: 

Kirstine    Marie    Christensen,    85    år 
den  13.  juni. 
Skive: 

Elvina  Baunsgaard,  75  år  den  16.  juni. 
Aabenraa: 

Anna  Marie  Sorgenfrei,  70  år  den  17. 
juni. 
Herning: 

Kaj  Erik  Fischer,  65  år  den  18.  juni. 
Horsens: 

Anna  Kobæk,  70  år  den  20.  juni. 
Sølvbryllup  i  København: 

Centrum  Gren:  Den  28.  juni  fejrer 
Knud  Helmuth  Johansen  og  Erna  Jo- 
hansen, Pilestykket  34,  deres  sølvbryl- 
lup. Stjernen  ønsker  hjertelig  til  lykke! 

Dåb: 

København  Centrum  Gren:  9.  april: 

Ellen  Olga  Blicher-Mortensen 

15.  april: 

Torben  Jan  Zangenberg 

København  Nordre  Gren:  5.  marts: 

Hannah  Beate  Ljungstrøm 

23.  april: 

Brunhilda  Gurina  Holmstad 

Horsens:  9.  april: 

Henning  Jensen 

Aarhus:  1.  april: 

Martha  Kristina  Bihrmann 

Christine  Vestergaard 

Ordinationer: 

København  Søndre  Gren:  24.  april: 

Thorkild  Thorst 

Silkeborg:  17.  april: 

Dieter  Rudolf  August  Hansen 

Herning:  17.  april: 

Bent  Dudal  Madsen 

København  Nordre  Gren:  6.  februar: 

Johan  Frederiksen  Holm 


VELSIGNELSER: 
Aalborg:  3.  april: 

Palle  Franchs  og  Iris  Andersen  Fal- 
den Franchs  tvillinger,  Laila  Franch 
og  Linda  Franch,  begge  velsignet  af 
broder  Anton  Falden. 

København  Nordre  Gren:  6.  marts: 
Mogens     Wittendorff     Andersen     og 

Anna     Holbech     Andersens     søn,     Dan 

Løve  Andersen,  velsignet  af  sin  fader. 
Jørn  Petersens  og  Birthe  Basmussen 

Petersens  datter,  Ellis  Ninna  Petersen, 

velsignet  af  sin  fader. 

Esbjerg:  3.  april: 

Niels  Jørgen  Lundbæks  og  Lizzie  Thy- 
gesen Lundbæks  to  børn,  Solveig  Lund- 
bæk  og  Thomas  Lundbæk,  begge  vel- 
signet af  broder  Jens  Christian  Laurids 
Lundbæk. 

Carl  Johan  Grabes  og  Kirsten  Bas- 
mussen Grabes  søn,  Niels-Jørgen  Gru- 
be, velsignet  af  broder  Aage  Thorkild 
Hansen. 

Aarhus:  3.  april: 

Poul  Erik  Sørensens  og  Lise  Jensen 
Sørensens  datter,  Liselotte  Sørensen, 
velsignet  af  sin  fader. 

Døbt  af: 

Ældste  Gerald  Argetsinger 

Ældste  Gordon  Westenskow 

Broder  Claus  Ljungstrøm 

Ældste  Terry  N.  Booras 

Ældste  Freddie  Christensen 

Ældste  Lee  G.  Noorda 
Ældste  Henri  H.  Jensen 

Til: 

Diakon 
Lærer 
Diakon 
Diakon 


DØDSFALD: 
Aalborg: 

Den  30.  marts  døde  søster  Erna  Kar- 
la Mogensen  Petersen,  59  år  gammel. 
Æret  være  søster  Petersens  minde! 

Den  30.  april  døde  søster  Kristine  Eli- 
sabeth Petersen  Christensen,  73  år  gam- 
mel. Æret  være  søster  Christensens 
minde! 

Køenhavn  Nordre  Gren: 

Den  5.  maj  døde  broder  Julius  Nico- 
lai Madsen,  81  år  gammel,  og  blev  be- 
gravet fra  kirken  på  Priorvej  den  10. 
maj.  Æret  være  broder  Madsens  minde! 

Tak! 

Jeg  vil  gerne  herigennem  sige  en 
inderlig  tak  til  alle,  som  har  vist  min 
kære  mand,  broder  Julius  Madsen,  god- 
hed og  kærlighed  gennem  årene,  og 
tak  for  venlig  deltagelse  ved  hans  be- 
gravelse. En  særlig  tak  til  grenspræ- 
sidentskabet  og  kvorummet  for  deres 
omsorg,  og  til  broder  og  søster  Hatting 
og  søster  Bebecca  Schmidt,  som  sang 
ved  begravelsen. 

Søster  Rosa  Madsen 

Håndspålæggelse  ved: 

Ældste  Alfred  Carl  Nielsen 

Ældste  Glen  Hansen 

Broder  Jørgen  Ljungstrøm 

Ældste  Paul  E.  Jackson 

Ældste  Roger  V.  Sybrowsky 

Ældste  Lee  G.  Noorda 
Ældste  Henri  H.  Jensen 

Ordineret  af: 

Broder  Svend  Aage  Sønderby 
Broder  Rasmus  A.  L.  Jensen 
Broder  Henning  K.  Frederiksen 
Broder  Gert  Roesen 

Missionærforflyttelser:  Fra: 


Til: 


22.  april: 

Rodney  Huntsman 

Rødovre 

Amager 

Richard  Spencer 

Helsingør 

Herlev 

Arly  Pedersen 

Kolding 

Holte 

Peter  Svendsen 

Fredericia 

Helsingør 

Van  Johnson 

Bispebjerg 

Vejle  " 

Maloy  Hales 

Amager 

Nakskov 

Everett  Erskine 

Aalborg 

Frederiksberg 

Lynn  Eriksen 

Vejle 

Fredericia 

Randall  Christensen 

Aarhus 

Sønderborg 

Gerald  Argetsinger 

Vesterbro 

Kolding 

Kenneth  Reading 

Holte 

Aalborg 

Rex  Petersen 

Herlev 

Aarhus 

Samuel  Jones 

Sønderborg 

Missionskontoret 

Ny  bogtrykker  på  missionskontoret 

Den  20.  februar  er  ældste  Ran- 
dall J.  Knudsen  blevet  kaldet  til  at 
arbejde  på  missionskontoret  som 
bogtrykker. 

Ældste  Knudsen  er  født  den  8. 
november  1945  i  Salt  Lake  City, 
Utab,  som  søn  af  Robert  og  Gene- 
vieve  Knudsen.  Han  kom  til  Dan- 
mark den  2.  marts  1965  og  har 
arbejdet  på  Østerbro,  i  Odense  og  Viborg,  indtil  han  blev 
kaldet  til  sit  arbejde  på  missionskontoret. 

Vi  beder  Gud  velsigne  ældste  Knudsen  i  hans  nye  kald. 


Ny  statistik-sekretær 

Den  22.  april  er  ældste  Samuel 
B.  Jones  blevet  kaldet  som  stati- 
stiksekretær i  den  danske  mission. 

Ældste  Jones  er  født  den  6.  au- 
gust 1945  i  Orem,  Utah,  som  søn 
af  Milton  og  Leone  Jones.  Han 
kom  til  Danmark  den  9.  november 
1964  og  har  arbejdet  på  Bornholm, 
på  Amager,  i  Bagsværd,  Hvidovre 
og  Sønderborg,  indtil  han  blev  kaldet  til  sit  arbejde  på 
missionskontoret. 

Vi  beder  Gud  velsigne  ældste  Jones  i  hans  nye  kald. 


Missionærankomster: 

Med  S.A.S.  via  New  York  er  følgende  missionærer  an- 
kommet til  den  danske  mission: 
19.  april: 

Lee  Max  Valentine  fra  Downey,  Idaho,  beskikket  til  at 
arbejde  i  Nakskov. 

James  LeRoy  Petersen  fra  Salt  Lake  City,  Utah,  beskik- 
ket til  at  arbejde  på  Vesterbro. 

Douglas  Glen  Thompson  fra  Clearfield,  Utah,  beskikket 
til  at  arbejde  på  Bispebjerg. 

Carl  Vance  Christensen  fra  Mink  Creek,  Idaho,  beskikket 
til  at  arbejde  på  Frederiksberg. 

Loy  Glen  Pehrson  fra  Darlington,  Idaho,  beskikket  til  at 
arbejde  i  Rødovre. 
26.  april: 

Kerry  Allen  fra   Salt  Lake   City,   Utah,   beskikket   til   at 
arbejde  på  Frederiksberg. 


Missionærafløsninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 
13.  maj: 

Richard  Bruce  Nielsen  fra  Los   Gatos,   California,   efter 
sidst  at  have  arbejdet  på  Vesterbro. 


Kenneth  B.  Hansen  fra  Preston,  Idaho,  efter  sidst  at  have 
arbejdet  i  Randers. 

Floyd  R.  Garrison  fra  Hamer,  Idaho,  efter  sidst  at  have 
arbejdet  i  Slagelse. 
23.  maj: 

Gordon  A.  Westenskow  fra  LaGrande,  Oregon,  efter 
sidst  at  have  arbejdet  som  assistent  til  missionspræsiden- 
ten. 

Ronald  J.  Harper  fra  Pleasant  Grove,  Utah,  efter  sidst 
at  have  arbejdet  i  Aalborg. 


Lee  M.  Valentine 


James  L.  Petersen 


Douglas  G.  Thompson 


mm 
Carl  V.  Christensen 


Loy  G.  Pehrson 


Kerry  Allen 


mm 


R.  Bruce  Nielsen 


Kenneth  B.  Hansen  Floyd  R.  Garrison  Gordon  A.  Westenskow  Ronald  J.  Harper 

^l3fyl££&(%<UL  -  en  kilde  til  livsglæde  .  .  . 

Til   fordel   for    vores    Sveriges-fond    er    det   lykkedes    os    at    skaffe    et 
parti  af  den  bedste  schweiziske  druesaft  til  en  meget  lav  pris,  således 
at  vi  er  i  stand  til  at  sælge  den  billigere  end  andre  steder. 

REN  DRUESAFT  —  ingen  kemikalier. 
MERL1NO            rød  og  hvid  kr.  5,50 

MOUSSILLON     Proppen  springer  med  et  knald  —  perlende  som  cham- 
pagne, men  uden  de  ubehagelige  bivirkninger 
kr.  9,50 
Endvidere  har  vi  også 

CASSINETTE,  en  meget  fin  solbærdrik    kr.  6,50 

CENTRUM  G.U.F. 
Priorvej  12,  København  F. 
NB.   Forsendelse  kun  i  kasser  å   12  stk. 

® 

Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 

PIANOER 

Køb  og  salg  af  nye  og  brugte  klaverer  og  flygler. 
Alle  reparationer  udføres.  Forlang  tilbud. 

Ha ii%  Brun,   pianobygger. 

Ref.:  Andrea*  Christensen 
og  Hindsbergr. 

(^t^tc^WEl 

^K^W 

10%  rabat  på  alle  lædervarer 
til  kirkens  medlemmer 

Kufferter  -  visit-  og  rejsetasker  -  punge  -  tegnebøger 
skolemapper  -  dokumentmapper  m.  m. 

LÆDERVAREFORRETNINGEN       LE      SAC 

v.   Ruth   Hansen 

GI.  Kongevej*  163  -  VE.  6397 

Billetter  til  original  priser:  TOG,  FLY,  SKIB,  hotel- 
reservationer, forsikringer,  valuta  m.  m.   Individuelle 
rejser,  selskabsrejser. 

JjaRGENSENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 

H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen  rustvogn 

Jyllingevej  8  -  København  -  (01)7175  01 

Indbundne  eksemplarer  af  DEN  DANSKE  STJERNE 

De  indbundne  eksemplarer  af  STJERNEN  er  nu  kommet  fra  bogbinderen.  De  abonnenter, 
som  har  sendt  bladet  til  indbinding,  og  som  endnu  ikke  har  betalt  for  indbindingen,  bedes 
indsende  beløbet,  kr.  20.00  pr.  bind,  hvorefter  bogen  skal  blive  sendt. 

Vi  har  ladet  indbinde  nogle  ekstra  eksemplarer  af  STJERNEN  for  1963,  1964  og  1965.  De 
koster  kr.  45.00  pr.  årgang,  og  kan  bestilles  ved  indsendelse  af  beløbet  på  postgiro  333  38, 
CHURCH  OF  JESUS  CHRIST  OF  LATTER-DAY  SAINT  S,  Dalgas  Boulevard  164,  Køben- 
havn F.  Bøgerne  fås  med  indbinding  i  farverne  rød,  blå,  sort,  grøn  eller  brun.   Husk  ved 
bestilling  at  anføre  hvilken  farve,  der  ønskes. 

